Θανάσης Χειμωνάς - Deyteros.com\n06/03/2018 26/09/2020 Deyteros\t36 views\nΠρωτοεμφανίστηκε στα γράμματα με δύο διηγήματα στην εφημερίδα “Τα Νέα” -το πρώτο κυκλοφορεί στη συλλογή διηγημάτων “Έρωτας σε πρώτο πρόσωπο” (Κέδρος). Είναι πτυχιούχος φιλολογίας του Πανεπιστημίου του Στρασβούργου, σπούδασε κινηματογράφο στο ίδιο πανεπιστήμιο και δημοσιογραφία στο Λονδίνο. Το πρώτο του μυθιστόρημα με τίτλο “Ραμόν” κυκλοφόρησε το 1998, το δεύτερο, “Σπασμένα Ελληνικά”, το 2001 και ακολούθησαν: “Ανεξιχνίαστη ψυχή”, 2003, “Η μπλε ώρα”, 2005, “Ραγδαία επιδείνωση”, 2007, “Δεν την αγαπάω πια”, 2010. Το Μάιο του 2002 το “Ραμόν” εκδόθηκε στη Γαλλία από τις εκδ. Alter Edit, και το Μάρτιο του 2003 ακολούθησαν τα “Σπασμένα ελληνικά”. Έχει εργαστεί ως αθλητικός συντάκτης σε πολιτική εφημερίδα. Αρθρογραφεί τακτικά στην ιστοσελίδα www.mediasoup.gr.\nΡαμόν – Θανάσης Χειμωνάς\nΆνοιγα τότε την τηλεόραση να προλάβω μια εκπομπή μ’ έναν τύπο που εμφανιζόταν μ’ ένα καουμπόικο καπέλο, σκούρα γυαλιά και τηλεφωνιόταν με διάφορους που ξενυχτούσαν σαν και μένα και τον ρωτούσαν για τα σεξουαλικά τους προβλήματα κι αυτός έδινε συμβουλές και δίπλα του μια θεογκόμενα ξελιγωνόταν στα χάχανα. Όταν τελείωνε κι αυτό, έβαζα κασέτες στο βίντεο που μου ‘χε χαρίσει ο Ιάσων κι αποκοιμιόμουν πάνω στην πολυθρόνα. Μια φορά μάλιστα, έτσι στην πολυθρόνα, μετά από μια τέτοια ολονυκτία είδα έναν εφιάλτη. Είδα τη Ζίνα να περπατά σ’ ένα δρόμο εξοχικό με ομίχλη, όπως σε αγγλικό θρίλερ. Φορούσε ένα μακρύ φόρεμα, ήταν πολύ λεπτή και μια απόκοσμη φωνή ακουγόταν να λεει: “Μονάχη θα βαδίζεις ανάμεσα στους νεκρούς”.\nΝουβέλα, Κέδρος, 1998, 118 σελ.\nΣπασμένα ελληνικά – Θανάσης Χειμωνάς\nΤο τηλεφώνημα ενός φίλου και η απροσδόκητη συνάντηση με μια αινιγματική γυναίκα στο αεροδρόμιο έφτασαν να τινάξουν στον αέρα την εύθραυστη ισορροπία που με τόσο κόπο είχε επιτύχει τον τελευταίο καιρό ο Μιχάλης. Τέλος οι χαλαρές βραδιές με μουσικές εξαίσιες από τα cd players, οι ζεστές αίθουσες των κινηματογράφων, οι ανώδυνες παρέες, οι στενές φιλίες. Τέλος ο ύπνος χωρίς χάπια. Η πόλη με τις έναστρες χειμωνιάτικες νύχτες και τις ωραίες ανοιξιάτικες μέρες θα δείξει τη μαύρη πλευρά της. Ο σκοτεινός ψυχισμός του Μιχάλη θα έρθει στην επιφάνεια ξανά κι ο ίδιος εκτός ελέγχου θ’ αρχίσει μια ξέφρενη πορεία κυνηγώντας αληθινά φαντάσματα σ’ επικίνδυνους δρόμους, μέσα σε ερειπωμένα κτίρια, θα κατέβει σε παγωμένα υπόγεια, θα διασχίσει χορταριασμένες αυλές -στο βάθος φόνος…! Τα “Σπασμένα ελληνικά” είναι η αφήγηση ενός παθιασμένου ερωτευμένου νέου. Αλλά και όλα ανεξαιρέτως τα υπόλοιπα πρόσωπα της ιστορίας είναι το ίδιο μ’ εκείνον παθιασμένα, για τον δικό τους λόγο όμως το καθένα. Κι αυτά συμβαίνουν σε μια από τις πιο απαθείς εποχές που γνωρίσαμε ποτέ.\nΜυθιστόρημα, Κέδρος, 2001, 217 σελ.\nΑνεξιχνίαστη ψυχή – Θανάσης Χειμωνάς\nΕκείνη, η Μαρία, θέλει απεγνωσμένα να ξεφύγει από τη μιζέρια της ζωής της. Και κάνει λάθος επιλογή βασιζόμενη σε λανθασμένο κριτήριο. Αλλού είναι το όνειρο που κυνηγάει, κι όχι μέσα στο γάμο με τον Πάνο, το μεγαλογιατρό που της προσφέρει μια άνετη ζωή. Ο Αποστόλης, “η ανεξιχνίαστη ψυχή”, όπως τον είχε κάποτε χαρακτηρίσει η Νοέλ, στοιχειώνει τη ζωή της με ένα πάθος που, όπως όλα τα πάθη, δε γνωρίζει όρια. Για χάρη του θα τα τινάξει όλα στον αέρα.\nΜυθιστόρημα, Εκδόσεις Πατάκη, 2003, 267 σελ.\nΗ μπλε ώρα – Θανάσης Χειμωνάς\nΜια εξαφάνιση. Εκούσια ή ακούσια; Το ‘χε συνήθιο ο Αντώνης να ξεκόβει απ’ όλους κι από όλα κάθε που ετοίμαζε τη νέα ταινία του. Σκηνοθέτης, εσωστρεφής και ταλαντούχος. Αυτή τη φορά όμως έχει εξαφανιστεί για ασυνήθιστα μεγάλο χρονικό διάστημα…\nΓια τον Δημήτρη, τον μικρό αδερφό του που αναλαμβάνει να ψάξει και να βρει αν και πού ζει ο Αντώνης, το μυστήριο ξετυλίγεται δύσκολα. Σε Αθήνα, Γαλλία, Ιταλία και Γερμανία. Οι αποκαλύψεις έρχονται μέσα από μισόλογα που μοιάζουν γρίφοι. Το ταξίδι αυτό, ταξίδι απόγνωσης και αυτογνωσίας, έχει τελικό προορισμό την “Μπλε ώρα”. Εκείνη την ώρα που αρχίζει να νυχτώνει και όλα πια ξεκαθαρίζουν…\nΜυθιστόρημα, Εκδόσεις Πατάκη, 2005, 292 σελ.\n“Τι είναι οι ερωτευμένοι; Μέλη κάποιας αίρεσης;”\nΗ “Ραγδαία επιδείνωση” είναι ένα μυθιστόρημα για τον έρωτα -εκείνο το κενό ανάμεσα στο “έρχομαι” και στην αναμονή-, για την εκδίκηση του παραγνωρισμένου ταλέντου αλλά και για τη διαδικασία της συγγραφής, που γεμίζει τη ζωή μας. Με φόντο την Αθήνα της μεταολυμπιακής περιόδου, όπου μετανάστες οδηγούνται στο Κέντρο Κράτησης Αλλοδαπών επειδή δεν κατάφεραν να βρουν τα σωστά πλαστά χαρτιά, έναν περίεργο αυγουστιάτικο υγρό καύσωνα, που ξυπνά παλαιά, ανομολόγητα και θαμμένα εδώ και καιρό πάθη, και το Παρίσι της δεκαετίας του 1970, τη εποχή των φοιτητικών χρόνων, της ανεμελιάς και της αθωότητας.\nΜυθιστόρημα, Εκδόσεις Πατάκη, 2008, 224 σελ.\nΔεν την αγαπάω πια – Θανάσης Χειμωνάς\nΦτάνουν οχτώ χρόνια για να καταλάβεις αν ένα πρόσωπο υπήρξε; Μπορείς, ακόμη κι αν το δεις μπροστά σου, να συνειδητοποιήσεις ότι όντως υπάρχει; Νικόλ, το όνομά της. Γύρω της ένα σύμπαν κατασκευασμένο από προσδοκίες, πάθη και διαρκή αναζήτηση – τρία πρόσωπα που κινούνται γύρω γύρω, λες και δεν υπάρχει τίποτε άλλο στον κόσμο. Μια σύγχρονη Μήδεια που κατατρώει το περιβάλλον της, δίχως ν’ αφήνει κανένα ίχνος. Ένα μυθιστόρημα για το ανελέητο πάθος του ψέματος, σε μια Αθήνα που μένει ακόμα να ανακαλυφθεί, σε τόπους που πιθανόν δεν υπάρχουν. Όπως, πιθανότατα, στην πραγματικότητα, τίποτε απ’ όλα αυτά δεν υπήρξε. Όλα όμως παραμένουν αληθινά. Τόσο αληθινά όσο οι παθιασμένες λέξεις και οι ερωτικές εικόνες. Και, φυσικά, η παράξενη και πρωτόγνωρη θάλασσα που πάντοτε ξέρει ν’ αγκαλιάζει – ακόμη κι όταν παλεύει να σε πνίξει…\nΝουβέλα, Εκδόσεις Πατάκη, 2010, 114 σελ.\nΖούμε τις τελευταίες μας μέρες – Θανάσης Χειμωνάς\nΌλα σπαράγματα των “τελευταίων ημερών μας”…\nΝουβέλα, Εκδόσεις Πατάκη, 2013, 121 σελ.\nΑίτημα φιλίας – Θανάσης Χειμωνάς\nΝουβέλα, Εκδόσεις Πατάκη, 2015, 128 σελ.\nΠαραφροσύνη – Θανάσης Χειμωνάς\nΜυθιστόρημα, Εκδόσεις Πατάκη, 2017, 222 σελ.\nΝουβέλα, Εκδόσεις Πατάκη, 2019, 112 σελ.\nΣπασμένα ελληνικά (2001), Κέδρος\nΑνεξιχνίαστη ψυχή (2003), Εκδόσεις Πατάκη\nΗ μπλε ώρα (2005), Εκδόσεις Πατάκη\nΡαγδαία επιδείνωση (2008), Εκδόσεις Πατάκη\nΠαραφροσύνη (2017), Εκδόσεις Πατάκη\nΡαμόν (1998), Κέδρος\nΔεν την αγαπάω πια (2010), Εκδόσεις Πατάκη\nΖούμε τις τελευταίες μας μέρες (2013), Εκδόσεις Πατάκη\nΑίτημα φιλίας (2015), Εκδόσεις Πατάκη\nΡαμόν (2019), Εκδόσεις Πατάκη (E)\nΘρύλε μου (2017), ΑΛΔΕ Εκδόσεις\nPelé, Πελέ η αυτοβιογραφία (2006), Εκδόσεις Πατάκη\nΣυλλογικό έργο, Ποδόσφαιρο (2009), Εκδόσεις Πατάκη\nΣυλλογικό έργο, Ποδόσφαιρο (2010), Εκδόσεις Πατάκη\nGene Wilder, Φίλα με σαν ξένος (2011), ΑΛΔΕ Εκδόσεις\nMatt Bendoris, Φόνος στο twitter (2016), ΑΛΔΕ Εκδόσεις\nΘανάσης Χειμωνάς36 Views


Renault-Nissan-Mitsubishi: Πρόκειται και επίσημα για τον μεγαλύτερο σε πωλήσεις αυτοκινητικό Όμιλο, αφού μετά την πρόσφατη απόκτηση της Mitsubishi, η Renault-Nissan-Mitsubishi όπως ονομάζεται πλέον το Γαλλο-Ιαπωνικό Group, έκλεισε το 2017 στην πρώτη θέση των πωλήσεων παγκοσμίως. Εκτός των Renault, Nissan και Mitsubishi, στον Όμιλο ανήκουν και οι Dacia, Alpine, Infiniti, Samsung Motors, η κινέζικη Venucia και η AvtoVAZ, ιδιοκτήτρια της Lada. Στην Κίνα, ο Όμιλος έχει δημιουργήσει κοινοπραξία με την Dongfeng.\nVW Group: Ο Όμιλος VW είναι από τους μεγαλύτερους στην αυτοκίνηση (2ος σε πωλήσεις παγκοσμίως το 2017). Στο πορτφόλιό του περιλαμβάνονται οι μάρκες Audi, Bentley, Bugatti, Lamborghini, Porsche, SEAT (μαζί με την πρόσφατη υπό-μάρκα CUPRA), Skoda και VW. Επίσης, στο Group ανήκουν οι μάρκες επαγγελματικών οχημάτων MAN, Skoda και VW επαγγελματικά, όπως και η μοτοσικλετική Ducati. O Όμιλος VW έχει και δύο κοινοπραξίες στην Κίνα, μια με την FAW (FAW Volskwagen) και μια με την SAIC (SAIC Volkswagen).\nToyota Group: Το Group Toyota είναι ένας από τους παραδοσιακούς πρωτοπόρους στις πωλήσεις αυτοκινήτων παγκοσμίως. Το 2017 οι πωλήσεις των 10,386 εκατ. οχημάτων το έφεραν στην 3η θέση της σχετικής κατάταξης. Εκτός της Toyota, που είναι η πιο σημαντική μάρκα του Ομίλου, συμπεριλαμβάνει επίσης την Daihatsu, την Lexus και την Hino που κατασκευάζει επαγγελματικά οχήματα. Επιπλέον αυτών η Toyota κατέχει το 16,5% της Subaru, το 5,9% της Isuzu και το 3,6% της Yamaha. Από τον Αύγουστο του 2016 η Scion που είχε δημιουργηθεί από την Toyota το 2003 αποκλειστικά για την αγορά της Βορείου Αμερικής, σταμάτησε τις πωλήσεις της.\nGM: Αποδυναμωμένη τα τελευταία χρόνια μετά τα οικονομικά προβλήματα που αντιμετώπισε, η αμερικάνικη GM συνεχίζει μη διαθέτοντας πλέον Ευρωπαϊκή μάρκα (Opel και Vauxhall) στο πορτφόλιό της. «Ναυαρχίδα» του Group παραμένει η Chevrolet και μαζί της στον Όμιλο βρίσκονται οι Buick, Cadillac και GMC, η αυστραλιανή Holden, οι κινέζικες Wuling, Baojun (μαζί με την SAIC) και Jie Fang (μαζί με την FAW), καθώς και η Ravon, που δραστηριοποιείται σε χώρες της πρώην Σοβιετικής Ένωσης.\nHyundai Kia Group: Το Group Hyundai Kia δημιουργήθηκε το 1998 όταν η Hyundai εξαγόρασε το 51% της Kia. Εκτός των δύο αυτών εταιρειών, συμπεριλαμβάνει και τη Genesis (πολυτελής μάρκα της Hyundai), η οποία ιδρύθηκε επίσημα τον Νοέμβριο του 2015.\nΌμιλος Ford: Όπως και η GM, έτσι και η Ford ως Όμιλος έχει αποδυναμωθεί τα τελευταία χρόνια μετά την πώληση της Jaguar Land Rover στην Tata το 2008, την αποδέσμευση της Aston Martin το 2007 και της Volvo το 2010, το τέλος της ιστορικής Mercury το 2011 και το σταμάτημα της FPV στην Αυστραλία το 2014. Παρόλα αυτά, εκτός της Ford ο Όμιλος συνεχίζει να διαθέτει τη Lincoln και τη βραζιλιάνικη μάρκα κατασκευής 4Χ4, Troller. Παράλληλα, η Ford έχει στα χέρια της το 8% της Aston Martin, το 49% της κινέζικης Jiangling και έχει δημιουργήσει κοινοπραξία με την Changan στην Κίνα (Changan Ford).\nFCA (Fiat Chrysler Automobiles): Η Fiat Chrysler Automobiles δημιουργήθηκε στα τέλη του 2014 με την συγχώνευση του Fiat Group και της Chrysler. Υπό τη σκέπη της βρίσκονται οι Fiat (και Fiat Professional), Alfa Romeo, Abarth, Lancia (μόνο στην Ιταλία), Maserati, Chrysler, Dodge, Jeep και Ram. Από το 2016 η Ferrari έχει ανεξαρτητοποιηθεί του Ομίλου.\nPSA Group: Το γαλλικό Group βρίσκεται σε μια γενικότερη φάση ανάπτυξης το τελευταίο διάστημα, εξ ου και πριν από περίπου ένα χρόνο η PSA εξαγόρασε την Opel. Έτσι λοιπόν ο Όμιλος εκτός των Peugeot, Citroen και DS, διαθέτει πλέον στους κόλπους του και την Opel μαζί με τη Vauxhall. Στην Κίνα, η PSA έχει συνασπιστεί με την Dongfeng και μέσω της Dongfeng Peugeot Citroen κατασκευάζει μοντέλα για την τοπική αγορά.\nDaimler: Η γερμανική Daimler με ναυαρχίδα την πρώτη σε πωλήσεις premium εταιρεία παγκοσμίως, τη Mercedes, κατέχει επίσης τη smart, τις αμερικάνικες εταιρείες κατασκευής βαρέων φορτηγών Freightliner και Western Star, την Setra και την Thomas Built που κατασκευάζουν λεωφορεία, την ιαπωνική Mitsubishi Fuso (επαγγελματικά οχήματα), καθώς και την ινδική BaratBhenz (βαρέα οχήματα). Στην Daimler ανήκει επίσης η εταιρεία κατασκευής μοτοσικλετών MV Agusta, ενώ κατέχει μετοχές στη ρώσικη KAMAZ και την κινέζικη BAIC. Στην Κίνα επίσης η Daimler και η BYD έχουν δημιουργήσει την κοινοπραξία Denza.\nBMW Group: Στο BMW Group, εκτός από τη BMW (περιλαμβάνονται και οι υπό-μάρκες BMW M και BMW i), συμπεριλαμβάνονται επίσης η MINI (από το 2000) και η Rolls-Royce (από το 1998). Στον Όμιλο ανήκει και το τμήμα μοτοσικλετών BMW Motorrad. Στην Κίνα η BMW μαζί με την Brilliance έχουν δημιουργήσει την κοινοπραξία BMW Brilliance.\nGeely: Η κινέζικη αυτοκινητοβιομηχανία Geely (Zhejiang Geely Holding Group Co. το πλήρες όνομά της), έχει γίνει ιδιαιτέρως γνωστή τα τελευταία χρόνια μετά την απόκτηση της Volvo το 2010. Παράλληλα, στην κατοχή της περιλαμβάνονται και η Lotus, η μαλαισιανή Proton, η εταιρεία που κατασκευάζει τα ταξί του Λονδίνου, ενώ πρόσφατη δημιουργία της αποτελεί η μάρκα Lynk.\nTata Group: Η ινδική Tata είναι ένας πραγματικός επιχειρηματικός κολοσσός, που δραστηριοποιείται σε πολλούς και διάφορους τομείς (Ενέργεια, Χημικά, Αεροπορία, Επικοινωνίες, Τουρισμό και πολλά άλλα). Το τμήμα του αυτοκινήτου εκτός της ομώνυμης μάρκας, περιλαμβάνει από το 2004 το Τμήμα επαγγελματικών οχημάτων της Κορεάτικης Daewoo (Tata Daewoo), καθώς και από το 2008 τη Jaguar και τη Land Rover (Jaguar Land Rover)\nMahindra Group: Όπως και η Tata, έτσι και η Mahindra είναι ένα Group εταιρειών που δραστηριοποιείται σε ένα μεγάλο φάσμα υπηρεσιών, προϊόντων κ.ο.κ. Στο αυτοκινητικό κομμάτι, εκτός της ομώνυμης μάρκας κατασκευής αυτοκινήτων και το τμήμα βαρέων οχημάτων, η Mahindra κατέχει επίσης την κορεάτικη SsangYong και τον Pininfarina.\nΕταιρείες που δεν ανήκουν σε όμιλο: Η Honda είναι μια παγκόσμια μάρκα, η οποία ήταν η πρώτη ιαπωνική εταιρεία που αποφάσισε το 1986 να δημιουργήσει ένα premium παρακλάδι, την Acura. Εκτός του τμήματος μοτοσικλετών της Honda, η εταιρεία διαθέτει τμήματα ρομποτικής, αεροναυπηγικής, μηχανές σκαφών κ.α. Στην Κίνα έχει δημιουργήσει κοινοπραξίες με την GAC και την Dongfeng.\nΗ Suzuki (τμήμα αυτοκινήτων-μοτοσικλετών) είναι και αυτή αυτόνομη. Διαθέτει θυγατρικές σε διάφορα σημεία του πλανήτη, με πιο σημαντική την Maruti-Suzuki στην Ινδία, η οποία σημειώνει μεγάλη επιτυχία στη χώρα.\nΗ Subaru, εκτός από τον τομέα αυτοκινήτων, δραστηριοποιείται στην Ιαπωνία και σε αυτόν της κατασκευής αεροσκαφών και ελικοπτέρων, ενώ διαθέτει και άλλες εταιρείες σε διάφορους τομείς και υπηρεσίες.\nΤέλος, η Mazda μετά το τέλος της συνεργασίας της με τη Ford (κατείχε το 33,4% της ιαπωνικής εταιρείας) συνεχίζει αυτόνομα την πορεία της στην παραγωγή αυτοκινήτων.


Οι σημερινές νέες προσφορές του καταστήματος Lightinthebox συνεχίζονται στο ίδιο μοτίβο των προηγούμενων ημερών, όπερ σημαίνει ότι μιλάμε για τις χαμηλότερες τιμές που μπορεί να συναντήσει κανείς την δεδομένη χρονική περίοδο στην αγορά. Ξεχωρίζουν ιδιαίτερα τα Xiaomi Mi 5S Plus και Huawei Honor 6X, αλλά και η κάρτα microSD Samsung EVO Plus 256GB.\nΞεκινώντας από το Xiaomi Mi 5S Plus, πρόκειται για την μεγάλη έκδοση της περυσινής ναυαρχίδας με 4GB RAM + 64GB ROM που μπορείτε να βρείτε σε τιμή μόλις €227.20 (+€6.05 ασφάλεια τελωνείου). Η τιμή του είναι σχεδόν €100 μικρότερη από αυτήν της πρεμιέρας.\nΠερνάμε στο Huawei Honor 6X, το οποίο εξακολουθεί να παραμένει μια εξαιρετική επιλογή στη mid-range κατηγορία, πόσο μάλιστα όταν μπορείτε να το αγοράσετε με μόλις €127.15 (+€3.38 ασφάλεια τελωνείου).\nΣε ό,τι αφορά την κάρτα μνήμης Samsung EVO Plus 256GB, η τιμή της πέφτει στα €79.68 αν δηλώσετε στο ταμείο ένα από τα κουπόνια 89BOOM1, 89BOOM2, 89BOOM3, 89BOOM4, 89BOOM5, 89BOOM6, ή 89BOOM7.\nΥπενθυμίζουμε ότι εξακολουθούν να ισχύουν τα παρακάτω Super Deals:\nVernee MIX 2 (6GB + 64GB) σε τιμή μόλις €161.06 (+€4.28 για ασφάλεια τελωνείου)\nΟθόνη 5.7” Full HD (1920 x 1080, 650nits φωτεινότητα) με υποστήριξη τεχνολογίας 3D Touch\nΕπεξεργαστής 64bit quad-core Qualcomm Snapdragon 821 2.35GHz\nΕπεξεργαστής γραφικών Adreno 530 GPU 650MHz\nΜνήμη RAM 4GB/6GB LPDDR4\nDual κάμερα 13MP + 13MP\nΕμπρόσθια κάμερα 4MP\nWiFi 802.11ac, Bluetooth 4.2, GPS, NFC, 4G+ LTE, IR\nΜπαταρία 3800mAh (τεχνολογία Quick Charge 3.0)\nΔιαστάσεις 154.6 x 77.7 x 7.25mm\nΟθόνη 5.5” Full HD 2.5D IPS (1920 x 1080)\nΕπεξεργαστής 64bit octa-core Kirin 655 (4x 2.1GHz + 4x 1.7GHz)\nΕπεξεργαστής γραφικών Mali T830-MP2\nΜνήμη RAM 3GB / 4GB LPDDR3\nΑποθηκευτικός χώρος 32GB / 64GB (επέκταση με microSD έως 128GB)\nΚάμερα 12MP με LED flash και PDAF + 2MP\nWiFi 802.11 b/g/n, Bluetooth 4.1, GPS, 4G LTE (VoLTE)\nΔιαστάσεις 150.9 x 72.6 x 8.2mm


Σπίτι με το MEGA: Η Μελίνα Ασλανίδου θα μας ταξιδέψει στην ιστορία και την παράδοση του Πόντου - News Quake\nΑρχική Ψυχαγωγία Σπίτι με το MEGA: Η Μελίνα Ασλανίδου θα μας ταξιδέψει στην ιστορία...\nΣπίτι με το MEGA: Η Μελίνα Ασλανίδου θα μας ταξιδέψει στην ιστορία και την παράδοση του Πόντου\nΗ Ημέρα Μνήμης για την Γενοκτονία των Ποντίων είχε, έχει και θα έχει πάντοτε ειδική βαρύτητα για τη συλλογική συνείδηση των Ελλήνων.\nΜε αφορμή την σημαντική αυτή μέρα, το «ΣΠΙΤΙ ΜΕ ΤΟ MEGA» προετοίμασε ένα μοναδικό μουσικό ταξίδι στην ελληνική παραδοσιακή μουσική για το Σάββατο 22 Μαΐου.\nΤο Σάββατο 22 Μαΐου στις 21:00, ο Κώστας Αγέρης υποδέχεται τη Μελίνα Ασλανίδου στο «ΣΠΙΤΙ ΜΕ ΤΟ MEGA».\nΈνα ταξίδι στις μουσικές παραδόσεις της Ελλάδας με αφορμή την Ημέρα Μνήμης της Γενοκτονίας των Ποντίων.\nΔίπλα τους στη σκηνή του Δημοτικού Θεάτρου Πειραιά, θα τους συντροφεύσουν καταξιωμένοι τραγουδιστές αλλά και νέοι καλλιτέχνες. Από τον Πόντο, ο Δημήτρης Καρασαββίδης, η Πέλα Νικολαΐδη, ο Στάθης Νικολαΐδης, ο Αλέξης Παρχαρίδης και ο Ηλίας Υφαντίδης.\nΑπό τα Νησιά μας η Στελλίνα Κονιτοπούλου, από την Ήπειρο ο Σπύρος Σιώλος και από τη Μακεδονία η μπάντα της Φλώρινας των Αδελφών Βαλκάνη.\nΣυμμετέχουν η Μαριάννα Παπαμακάριου και ο Τάκης Βαμβακίδης.\nSpecial guest η Αναστασία Παντούση. Ένα μοναδικό μουσικό ταξίδι στην ελληνική παραδοσιακή μουσική με αφορμή την Ημέρα Μνήμης της Γενοκτονίας των Ποντίων έρχεται αυτό το Σάββατο 22 Μαΐου στο «ΣΠΙΤΙ ΜΕ ΤΟ MEGA».\nΠροηγούμενο άρθροΦουλάρει για Μπόλντγουιν η Εφές\n«Σπίτι με το MEGA» απόψε στις 21:00 με τη Γλυκερία –...


Στήριξη σε Τσέλσι, για την πρωτιά το Μαρόκο | Betcosmos\nΚαλημέρα. Επιστροφή στη δράση με δύο επιλογές σε μονό παιχνίδι από το σημερινό (18/1) πρόγραμμα. Τα προβλήματα της Γκαμπόν, οι σημαντικές απουσίες της Μπράιτον και η προσπάθεια της Τσέλσι για επιστροφή στις νίκες! Αυτά για pregame, μην ξεχνάμε ότι τα λεμε για live betting στο twitter του Betcosmos (join εδώ).\nΕκκίνηση με Premier League, στο μοναδικό ματς του προγράμματος. Η Μπράιτον υποδέχεται την Τσέλσι (22:00), με τους «γλάρους» να είναι αήττητοι από τις 15/12 κι έκτοτε να τρέχουν 2-2-0 σερί. Αναρριχήθηκαν βαθμολογικά, βρισκόμενοι πάνω από το mid-table της βαθμολογίας, έχοντας ανοίξει την διαφορά από την επικίνδυνη ζώνη. Στοχεύουν ψηλά, καθώς όσο καλύτερο πλασάρισμα στη βαθμολογία, τόσα περισσότερα τα έσοδα. Σημαντικές οι απουσίες των Μπισουμά (μέσος), Ντάφι (αμυντικός), Ντανκ (στόπερ), Λαλάνα (μέσος). Δεν έχει και το πιο βαθύ ρόστερ, συνεπώς κάθε αγωνιστική απώλεια επηρεάζει. Η Τσέλσι βρίσκεται σε περίεργη καμπή, ίσως πρώτη φορά με Τούχελ στην τεχνική ηγεσία. Οι «μπλε» θα παραταχθούν με Λουκάκου στην κορυφή και Μάουντ – Χάβερτς πίσω του ως alternative «10άρια». Έχει δύναμη στον άξονα με Ζορζίνιο – Καντέ και περιμένω να κερδίσει πολλές μπάλες στο κέντρο, με σκοπό να φύγει γρήγορα στο ανοικτό γήπεδο. Δεν θα παίξει παθητικά η Μπράιτον, τουλάχιστον όχι για πολύ ώρα στο ματς. Εκτιμώ πως η Τσέλσι, έχοντας και την σούπερ παράδοση ως σύμμαχο, θα καταφέρει να επιστρέψει στις νίκες και να μπει εκ νέου σε θετική τροχιά στο πρωτάθλημα. Το διπλό πληρώνει 1.82 στον Stoiximan και θα αποτελέσει την πρώτη επιλογή.\nΣτο Copa Africa, ξεχωρίζει το Γκαμπόν – Μαρόκο (21:00). Πληθώρα προβλημάτων για τους –τυπικά- γηπεδούχους, με τους «αστέρες» της ομάδας Λεμινά (μέσος) και Ομπαμεγιάνγκ (εξτρέμ), να έχουν αποχωρήσει από την αποστολή σύμφωνα με τα ρεπορτάζ. Ο covid-19 έχει ταλαιπωρήσει πολύ τους Γκαμπονέζους, καθώς θα έχουν και έξτρα τέσσερις σημαντικές απουσίες λόγω κρουσμάτων. Δεν θα ρισκάρει για την δεύτερη θέση το Μαρόκο και παρά το γεγονός πως βολεύεται με την ισοπαλία, θα βρει τους απαιτούμενους χώρους και θα επιχειρήσει να τελειώσει την υπόθεση της πρωτιάς. Ανώτερο σύνολο, πιο γεμάτο ρόστερ και φυσικά πιο ποιοτικό. Το απλό διπλό σε απόδοση 1.72, προκρίνεται στο τελικό μας παιχνίδι με 5 units bet πάνω του.\nΔύο επιλογές σε νορμάλ τέμπο, από το σημερινό (18/1) πρόγραμμα. Από 5 units σε κάθε μία, σε μονό παιχνίδι. Καλές επιλογές, καλή τύχη σε όλους μας.\n18/01/2022 22:00 ΑΓΓ1 Μπράιτον - Τσέλσι Μπράιτον - Τσέλσι 2 1.82 ✕ 5\n18/01/2022 21:00 ΚΑΦ Γκαμπόν - Μαρόκο Γκαμπόν - Μαρόκο 2 1.72 ✕ 5


Lego Dots: Θήκη Μυστικών Cat Box 41924\nΚωδικός προϊόντος: 1037834\nLego Dots: Θήκη Μυστικών Cat Box 41924. Δημιούργησε την τέλεια θήκη μυστικών που ταιριάζει με το στυλ σου!\nΤιμή: 17,75 €\nΣυναρμολόγησε το κουτί, και μετά άρχισε να το διακοσμείς όπως σου αρέσει. Εμπνεύσου από το φύλλο οδηγιών και ιδεών ή επινόησε τα δικά σου σχέδια.\nΜόλις το ολοκληρώσεις, κρύψε τους μυστικούς θησαυρούς σου στο κρυφό συρτάρι ή στον πάνω χώρο. Ανασχεδίασε το κουτί όποτε θέλεις για να ταιριάζει με τη διάθεσή σου, το δωμάτιό σου ή οτιδήποτε θελήσεις! #dotyourworld\nΠεριεχόμενα Συσκευασίας Η συσκευασία περιέχει 451 κομμάτια\nΒάρος 0,34 Kg\nΔιαστάσεις L x W x H 22,3 x 5,0 x 22,3 cm


«Μας αποσυντόνισε ο Τερζής» – inpaok.com\n«Μας αποσυντόνισε ο Τερζής»\nΟι απόψεις των ανθρώπων της Κηφισιάς για τη δεύτερη ήττα από τον ΠΑΟΚ\nΠαρότι η Κηφισιά παρουσιάστηκε σαφώς καλύτερη σε σχέση με το πρώτο ματς κόντρα στον ΠΑΟΚ δεν κατάφερε να αποφύγει την ήττα με 3-1 σετ στο κλειστό της Πυλαίας με τους ανθρώπους της αθηναϊκής ομάδας να εξηγούν πως ήρθε αυτό το αρνητικό αποτέλεσμα για τους ίδιους.\nΑναλυτικά όσα δήλωσαν ο προπονητής, Νίκος Ζαλμάς, αλλά και ο πασαδόρος, Δημήτρης Νικολάκης:\nΝίκος Ζαλμάς: «Σήμερα επιτέλους είχαμε παιχνίδι, το οποίο ήταν πολύ καλό. Σε σχέση με το πρώτο ματς, ήμασταν πολύ καλύτεροι σε όλους τους τομείς. Χάσαμε το μυαλό μας στο τέλος του τρίτου σετ και αυτό έδωσε ψυχολογία στον ΠΑΟΚ. Έπρεπε να αντιδράσουμε κάπως διαφορετικά. Είμαι ευχαριστημένος από τους παίκτες του και νομίζω ότι έχουμε να δείξουμε κάτι ακόμα στα παιχνίδι που ακολουθούν στην Αθήνα. Υπήρξε μεγάλη πίεση από τον ΠΑΟΚ για να γυρίσει το ματς.\nΕνδεχομένως αν προηγούμασταν εμείς με 2-1 στα σετ να βλέπαμε ένα διαφορετικό παιχνίδι. Εμείς από τη μεριά μας πρέπει να κάνουμε κάτι καλύτερο για να αλλάξει η σειρά των αγώνων. Αρχής γενομένης γνωρίζαμε ότι θα ήμασταν σε δύσκολη θέση, αλλά λαμβάνουμε υπόψη και το γεγονός ότι θα παίξουμε σε ένα άλλο γήπεδο και όχι στην έδρα μας. Είναι και αυτό ένα ξεχωριστό κεφάλαιο. Πρέπει όμως να παρουσιαστούμε ανταγωνιστικοί».\nΔημήτρης Νικολάκης: «Το σημερινό παιχνίδι ήταν σαν το πρώτο για εμάς, δεδομένο του ότι δεν ήμασταν καλοί στο πρώτο. Τυχαίνει εμείς να έχουμε ένα πιο μικρό γήπεδο σε σχέση με αυτό του ΠΑΟΚ που όσο να πεις επηρεάζει και αυτό με τον τρόπο του. Χάσαμε από δικά μας λάθη. Ο Τερζής έδωσε έναν άλλο ρυθμό στον ΠΑΟΚ, ο οποίος μας αποσυντόνισε.\nΣίγουρα η διαφορά μας στην επίθεση δεν ήταν τόσο μεγάλη, ενώ στο προηγούμενο ματς ήμασταν εκτός τόπου και χρόνου. Έχουμε φτάσει στο σημείο η ομάδα μας να παίζει ημιτελικούς. Δεν είναι κάτι το συνιθησμένο για εμάς. Υπάρχει κούραση και σαφώς δεν είναι θετικό ότι δεν θα παίξουμε το τρίτο παιχνίδι στην έδρα μας».\nΟι ιδανικές συνθήκες προπόνησεις


Είδαμε Πιστούς Χριστιανούς να Σταυρώνουν έναν Ψεύτικο Ιησού στο Λονδίνο\nΠαρακολουθήσαμε ένα γκρουπ χριστιανών να σταυρώνουν έναν Ιησού με ψεύτικο αίμα πάνω του, κοντά σε ένα κατάστημα αθλητικών ειδών στο Λονδίνο.\nΚείμενο Hani Richter\nΟ Χριστός του Croydon Christ σταυρώνεται στο κέντρο της πόλης.\nΑυτό το άρθρο εμφανίστηκε αρχικά στο VICE UK.\nΤο περασμένο σαββατοκύριακο, οι περισσότεροι στο Ηνωμένο Βασίλειο γιόρτασαν την Ανάσταση του Χριστού κρύβοντας σοκολατένια αυγά στους κήπους τους. Γιατί, αυτό έχει καταλήξει να είναι η Κυριακή του Πάσχα για το μεγαλύτερο μέρος του πληθυσμού: γλυκά, φαγητό, λαγουδάκια και μια αξιοπρεπής δικαιολογία για να κατεβάσουν έξι μπουκάλια κρασί επειδή ξέρουν ότι την Δευτέρα του Πάσχα ακολουθεί ρεπό.\nΩστόσο υπάρχουν κάποιοι άνθρωποι εκεί έξω που προσπαθούν να κρατήσουν ζωντανό το αληθινό πνεύμα του Πάσχα – όπου με το «αληθινό» εννοούμε έναν πνεύμα του Πάσχα είναι ένας άνθρωπος που έχει τα άνθρωπο καρφωμένο σε ένα σταυρό, να αφήνεται σε μια σπηλιά για λίγες μέρες και έπειτα με κάποιο τρόπο να βγαίνει από τη σπηλιά, να εμφανίζεται μυστηριωδώς μπροστά στον κόσμο που πιστεύουν ότι αυτός είναι ο γιος του Θεού.\nΓια να αποτίσουν φόρο τιμής, μια ομάδα ευσεβών Χριστιανών στο Croydon, στο Λονδίνο, περνούν τη Μεγάλη Παρασκευή αναβιώνοντας τη σταύρωση του Χριστού με μερικούς ντόπιους εθελοντές. Σχεδίαζαν να συναντηθούν μπροστά από τρεις διαφορετικές εκκλησίες, οπότε διάλεξα μία και εμφανίστηκα στις 10 π.μ.\nΗ ηλικία των παρευρισκομένων ήταν κατά μέσο όρο γύρω στα 89. Όπως υπέθεσα, δεν είχα τίποτα κοινό με κανέναν από αυτούς, αλλά καταφέραμε να καλύψουμε αυτή την κλασσική περίοδο κάθαρσης πριν από την σταύρωση με λίγη συζήτηση για τον καιρό και για το πώς οι πιέτες σε ολονών τα παντελόνια ήταν τέλειες.\nΟ πρώτος Ιησούς της ημέρας.\nΠερίπου πέντε λεπτά μετά από αυτό, άκουσα επευφημίες και είδα μπροστά μου τον Χριστό – όχι φαντάρο. Φορούσε ανθεκτικά ορθοπεδικά σανδάλια, το χαρακτηριστικό λευκό χιτώνα, ψεύτικο αίμα, ένα ακάνθινο στεφάνι και ένα βαρύ ξύλινο σταυρό: ο Σωτήρας και Λυτρωτής μας, Ιησούς Χριστός.\nΚαραφλός και ξυρισμένος, δεν έμοιαζε καθόλου με τον Υιό του Θεού που βλέπεις στα περιοδικά, αλλά μια υγιής δόση φαντασίας πάντα είναι σημαντική όταν πρόκειται για ανθρώπους που κυριολεκτικά επιστρέφουν στη ζωή αφού αιμορραγούν από τα άκρα τους.\nΜια γυναίκα που ονομάζεται Celia, η οποία φαινόταν να έχει έντονη διάθεση να προσηλυτίσει μου είπε, «Πέθανε για ολόκληρο τον κόσμο, ξέρεις, κι αυτό είναι το αντίτιμο που πλήρωσε για μας. Για να είμαστε ελεύθεροι από τον διάβολο, από το κακό, από τις αξιόποινες πράξεις, κι όλα αυτά. Πήρε όλες τις αμαρτίες μας, τις αρρώστιες μας και όλα τ' άλλα στο σταυρό έτσι ώστε να μπορούμε να είμαστε ελεύθεροι».\n«Το να είμαι Χριστιανή είναι η πεποίθησή μου: πέθανε για εμένα, για τις αμαρτίες μου. Έτσι, πρέπει να τον ακολουθήσουμε μέχρι τον σταυρό και να γίνουμε μάρτυρες του πόσο υπέφερε για μας, την ανθρώπινη φυλή. Ο Χριστός πέθανε για μας και, έχε υπόψη σου, τρεις μέρες αργότερα, την Κυριακή του Πάσχα, θα αναστηθεί και θα είναι ελεύθερος. Έπειτα χαιρόμαστε που δεν πέθανε μάταια. Πέθανε για τις αμαρτίες μας και τώρα ο Θεός τον ανέστησε, έτσι ώστε να γιορτάζουμε».\nΟ Χριστός του Croydon άρχισε να τραβάει το σταυρό στο δρόμο, περνώντας από τα φανάρια κυκλοφορίας. Και έτσι ξεκίνησε: οι Χριστιανοί και εγώ αρχίσαμε να ακολουθούμε, μαθητές αυτού του περίεργου θεάματος ερασιτεχνικού θεάτρου. Καθώς βαδίζαμε, θεατές μας κοιτούσαν με βλέμματα απορίας, γελούσαν ή τραβούσαν φωτογραφίες. Ο Ιησούς έκανε φανταστική δουλειά υπηρετώντας το ρόλο του ενώπιον όλων των θεατών, στενάζοντας και κάνοντας γκριμάτσες καθώς τραβούσε το σταυρό.\nΌταν τελικά φθάσαμε στο κέντρο της πόλης πήραν τον Ιησού σε ένα απόμερο δρομάκι και μας είπαν να περπατήσουμε προς τη σκηνή. Καθώς περιμέναμε να αρχίσει η σταύρωση μου έδωσαν ένα φυλλάδιο με ύμνους. Η χορωδία άρχισε να τραγουδάει και όλοι ακολούθησαν.\nΣε αυτό το σημείο γνώρισα τον Gary, ο οποίος μου είπε ότι πηγαίνει στις αναπαραστάσεις εδώ και 20 χρόνια. «Είναι καλά - θέλουμε να θυμόμαστε τη σταύρωση του Ιησού και το πάθος του και ότι συμβολίζει την αγάπη του για μας» είπε. «Προετοιμάστηκε για να θυσιαστεί για μας, για να αποζημιώσει την ανθρωπότητα. Ελπίζουμε ότι περπατώντας σε αυτή τη διαδρομή, μέσα από το κέντρο του Croydon, θα κάνουμε τουλάχιστον μερικούς ανθρώπους να καταλάβουν ότι σήμερα είναι μια πολύ ιδιαίτερη μέρα για τους Χριστιανούς».\n«Δεν είναι μόνο η σημερινή. Είναι χθες, σήμερα-Μεγάλη Παρασκευή-και έπειτα η Κυριακή του Πάσχα, επειδή πρόκειται για όλο την ιστορία του Ιησού που προσέφερε τον εαυτό του μέσω των Αποστόλων του την Πέμπτη, έπειτα η αγωνία του, μετά ο θάνατός του τη Μεγάλη Παρασκευή και στη συνέχεια η Ανάστασή του την Κυριακή. Εάν είχε απλώς πεθάνει χωρίς να αναστηθεί, τότε το όλο πράγμα θα είχε χάσει τη σπουδαιότητά του. Ο θάνατός του θα έμοιαζε με το θάνατο οποιουδήποτε άλλου ανθρώπου.\nΟ δεύτερος Ιησούς της ημέρας σέρνει το σταυρό σε ένα σοκάκι.\n«Η εμπειρία μου με το πέρασμα των χρόνων έχει αποδείξει ότι πολλοί άνθρωποι απλά συνεχίζουν ότι έκαναν [ενώ συμβαίνει η αναπαράσταση]. Έρχονται εδώ για να ψωνίσουν, αλλά αρκετοί από αυτούς σταματούν και παρακολουθούν. Μερικές φορές θα πάρουν ένα φυλλάδιο και θα το διαβάσουν, αλλά δεν μπορώ να πω ότι κάποτε συνάντησα κάποιον που στη συνέχεια είπε "αυτό με έφερε κοντά στο Χριστιανισμό".».\n«Νομίζω ότι η κοινωνία γίνεται περισσότερο κοσμική και νομίζω πως αυτό σημαίνει ότι οι άνθρωποι που θεωρούν τους εαυτούς τους Χριστιανούς είναι πολύ πιο δεσμευμένοι».\nΜετά από μερικούς ύμνους άρχισε η σταύρωση. Ωστόσο, συνέβη ένα θαύμα-εμφανίστηκε ένα διαφορετικός Ιησούς. Αυτός είχε μαλλιά και φορούσε ένα από εκείνα τα μικρόφωνα που σε κάνουν να φαίνεσαι ότι έχεις μια μεγάλη κρεατοελιά στο πρόσωπο σου. Εάν αυτό δεν ήταν αρκετό, το γεγονός πως άρχισε να τραγουδάει (στην πραγματικότητα πολύ καλά) έκανε το όλο πράγμα να μοιάζει με ένα τεράστιο σκηνικό οντισιόν του West End αντί θρησκευτικού αφιερώματος.\nΟι ηθοποιοί που παίζουν τους στρατιώτες οι οποίοι τον σταύρωσαν, τον πήραν αμέσως και άρχισαν να προσποιούνται ότι καρφώνουν τα χέρια και τα πόδια του. Έντονο κόκκινο ψεύτικο αίμα χύθηκε από κάτω του. Η διάθεση έγινε μελαγχολική καθώς ο ψεύτικος Ιησούς έκλαιγε από τον πόνο.\nΜια γυναίκα, που την έλεγαν Roberta μου είπε «είμαι εδώ γιατί είναι Μεγάλη Παρασκευή και είναι πολύ σημαντική μέρα. Πιστεύω ότι είναι αληθινό γεγονός και νομίζω ότι είναι καλό οι άνθρωποι να το γνωρίζουν. Ο Ιησούς πέθανε για να ανοίξει το δρόμο σε μας για την αιώνια ζωή στον Παράδεισο».\nΚαθώς η σταύρωση τελείωσε, ο Χριστός του Croydon υποδυόμενος τον νεκρό μεταφέρθηκε σε ένα μονοπάτι πίσω από το Lush and Sports Direct, μέχρι που έφθασε στο τέλος του δρόμου όπου σηκώθηκε και ξεσκονίστηκε.\nΗ όλη εμπειρία ήταν αρκετά παράξενη. Σε ολοένα και περισσότερο κοσμική Βρετανία, η θέα ανθρώπου (ατόμου που πιστεύει πραγματικά ότι ένας άνθρωπος ο οποίος ήταν προϊόν του Ευαγγελισμού της Θεοτόκου, πέθανε και αναστήθηκε, πριν να ανέλθει στους ουρανούς) που ντύνεται όπως κάποιος πριν από 2.000 χρόνια και σέρνει έναν ξύλινο σταυρό διασχίζοντας ένα προάστιο του Λονδίνου είναι σίγουρα κάτι που θα δούμε όλο και λιγότερο τα χρόνια που έρχονται.\nΈχετε υπόψη ότι ήδη βρίσκονται σε εξέλιξη τα σχέδια την σταύρωση της επόμενης χρονιάς, οπότε εάν θέλετε να γίνετε μάρτυρες του τι έπρεπε να περάσει ο Σωτήρας σας όλα αυτά τα χρόνια, ξέρετε που πρέπει να πάτε.\nTagged:Vice BlogλονδίνοΘρησκείαπίστηΑγγλίαΕκκλησίαΙησούςΠάσχαΒρετανίαχριστόςΘεόςηθοποιοίθρήσοιΚαινή Διαθήκησταυρόςαναπαράσταση


Miu Miu: αέρας αποπλάνησης στη νέα καμπάνια - Queen.gr\nΚυκλοφόρησε η νέα Miu Miu καμπάνια για την επόμενη άνοιξη.\nΜετά την ανοιξιάτικη καμπάνια του fashion house Prada που κυκλοφόρησε την προηγούμενη εβδομάδα ήρθε η ώρα και για τον θυγατρικό οίκο Miu Miu να αποκαλύψει την καμπάνια του. Και εδώ ένα σύνολο από all-star μοντέλα πρωταγωνιστούν.\nΟι Doutzen Kroes, Adriana Lima, Arizona Muse, Malgosia Bela, Bette Franke, Martha Hunt και Tamara Weijenberg πόζαραν στο φακό του επιτυχημένου διδύμου Inez Van Lamsweerde και Vinoodh Matadin ενσαρκώνοντας τις Χιτσκοκικές ηρωίδες του maison Miu Miu.\nΟι εικόνες μοιάζουν με στιγμιότυπα ταινίας που εξιστορούν μια ιστορία σε ένα μυστηριώδες σκηνικό με χαμηλό, θεατρικό φωτισμό τονίζοντας έτσι την έντονη προσωπικότητα των πρωταγωνιστριών. Ξεθωριασμένο ξύλο και ρουμπινί κόκκινο σατέν πλημμυρίζουν τις φωτογραφίες με το cast να ενσαρκώνει τις διάφορες πλευρές της γυναικείας προσωπικότητας: femme fatales εναντίων αθώων ingénues, παιχνιδιάρες καλλονές εναντίων αειθαλής, νοσταλγικής ομορφιάς θηλυκών.\nΜια γιορτή της θηλυκής σαγήνης στα καλύτερα της. Σίγουρα μια από τις ωραιότερες καμπάνιες της σεζόν που έρχεται.\nH Mariacarla Boscono και το παιδί της πρωταγωνιστούν στην νέα καμπάνια Givenchy


Το παραμύθι του Χρόνη και του Χρόνου στην 17η Διεθνή Έκθεση Βιβλίου Θεσσαλονίκης – e-mythos\nΤην Πέμπτη 19 Νοεμβρίου 2020 στις 19:00 παρουσιάζεται το διαδραστικό παραμύθι για τον Χρόνο «Τα ίχνη του Χρόνη». Είναι η πρώτη εκδήλωση της «Παιδικής Γωνιάς» της 17ης Έκθεσης Βιβλίου Θεσσαλονίκης που εγκαινιάζει μία σειρά διαδικτυακών εκδηλώσεων έως την Κυριακή 29 Νοεμβρίου 2020.\nΠΩΣ ΔΗΜΙΟΥΡΓΗΘΗΚΑΝ «ΤΑ ΙΧΝΗ ΤΟΥ ΧΡΟΝΗ»\n«Τα ίχνη του Χρόνη» είναι μία διαδραστική ιστορία που δημιουργήθηκε Ο γενικός άξονας πλοκής της ιστορίας και τα δρώντα πρόσωπα διαμορφώθηκαν συνδυάζοντας όλες τις ιδέες της ομάδας επινόησης. Η πλοκή διαμορφώθηκε αξιοποιώντας τις βασικές λειτουργίες των δρώντων προσώπων της μορφολογίας των μαγικών παραμυθιών σύμφωνα με τον Ρώσο λαογράφο Βλαντιμίρ Προπ (ήρωας, ανταγωνιστής, βοηθός, απαγόρευση, παραβατικότητα, δολιοφθορά, τόπος εκκίνησης, τόπος προορισμού, μεταφορά, πάλη, μαγικό μέσο, έπαθλο κλπ). Στην πρώτη φάση της εργασίας καθορίστηκαν τα δρώντα πρόσωπα. Στην συνέχεια δημιουργήθηκαν υποομάδες και κάθε υποομάδα επεξεργάστηκε τα επεισόδια της ιστορίας και τις μονάδες δράσης. Επεξεργάστηκε επίσης τους χαρακτήρες των δρώντων προσώπων, τις συναισθηματικές αντιδράσεις τους και τις διαπροσωπικές τους σχέσεις. Όταν η ιστορία ολοκληρώθηκε, κάθε υποομάδα ζωγράφισε τα δρώντα πρόσωπα και τα αντικείμενα που χρησιμοποιούνται σε κάθε επεισόδιο και μονάδα δράσης. Μία άλλη ανεξάρτητη ομάδα σχεδίασε τους πλανήτες ώστε να υπάρχει μία κοινή αισθητική στο γενικό σκηνικό της ιστορίας. Ακολούθησε η γενική επιμέλεια του κειμένου και η ηχογράφηση. Όλο το υλικό συγκεντρώθηκε και ακολούθησε η τεχνική επεξεργασία του. Οι ζωγραφιές έγιναν κινούμενες εικόνες που συνοδεύτηκαν από την ηχογραφημένη αφήγηση της ιστορίας. Η παρουσίαση του παραμυθιού γίνεται με την μορφή διαδραστικού (interactive) βίντεο που δίνει τη δυνατότητα στον θεατή-ακροατή να επιλέγει σε συγκεκριμένα σημεία της ιστορίας την πορεία του ήρωα. Για παράδειγμα, ανάμεσα σε δύο διαθέσιμες επιλογές, μπορεί να επιλέξει τον επόμενο πλανήτη στον οποίο θα ταξιδέψει ο ήρωας. Όλη η δημιουργική ομάδα ακολούθησε τον Χρόνη στο ταξίδι του και είδε τον κόσμο μέσα από τα μάτια τα δικά του. Μέσα από τα μάτια ενός παιδιού. Γίναμε φίλοι γιατί και «ο Χρόνος είναι φίλος». Μάθαμε κι εμείς μαζί του να διακρίνουμε το καλό και το κακό, να γιατρεύουμε τις πληγές μας και να πλουτίζουμε από τη γνώση του ταξιδιού, γιατί «ο χρόνος είναι γιατρειά και γνώση». Ζήσαμε την κάθε στιγμή γιατί «ο χρόνος είναι στιγμές». Θα ζούμε την κάθε στιγμή γιατί «ο χρόνος δεν σταματά»…\nΟι εκδόσεις του Κέντρου Μελέτης και Διάδοσης Μύθων και Παραμυθιών


ΑΡΙΣΤΕΡΟ ΕΞΤΡΕΜ: Η αξιοπρέπεια είναι ατομική ευθύνη\nΚάποιοι εργαζόμενοι στο δελτίο ειδήσεων του Mega έστειλαν επιστολή στην «Ελευθεροτυπία» διαμαρτυρόμενοι γιατί ο Στάθης Σταυρόπουλος στο «Ναυτίλο» του έγραψε για το δελτίο του καναλιού όσα όλοι, κυριολεκτώ όλοι, οι άνθρωποι που γνωρίζω λένε κάθε μέρα. Αναφερόμενος στους βασικούς πρωταγωνιστές του δελτίου και τον τρόπο που χειρίζονται ειδήσεις και προσκαλεσμένους.\nΚάποιοι εργαζόμενοι όμως, οι οποίοι ως φαίνεται δεν έχουν εξεγερθεί τόσο καιρό από τον τρόπο που διαχειρίζονται τις ειδήσεις οι προϊστάμενοί τους, ούτε από τον τρόπο που τους μεταχειρίζονται γενικώς οι εργοδότες τους, θεώρησαν τους εαυτούς τους θιγμένους. Γιατί άραγε;\nΣυμμερίζονται λοιπόν τις συμπεριφορές Τρέμη-Πρετεντέρη; Ή μήπως είναι συνυπεύθυνοι για το παραγόμενο προϊόν; Με δική τους ευθύνη δεν παίζει καμία είδηση που να δυσαρεστεί Βαρδινογιάννη, Μπόμπολα, Ψυχάρη; Με δική τους ευθύνη η κυρία Μαριάνα Βαρδινογιάννη απολαμβάνει δίλεπτης, τρίλεπτης και βάλε προβολής από το δελτίο, κάθε φορά που κάνει δημόσια εμφάνιση; Με δική τους ευθύνη απουσιάζουν ειδήσεις για κινητοποιήσεις των συνταξιούχων; Με δική τους ευθύνη συκοφαντούνται όλες οι εργατικές κινητοποιήσεις; Με δική τους ευθύνη έχει γίνει το δελτίο ειδήσεων δελτίο Γιωργάκη Παπανδρέου; Με δική τους ευθύνη υπερασπίζεται τα καταστροφικά μέτρα Μέρκελ, τρόϊκας, ελληνικής κυβέρνησης;\nΑν είναι με δική τους ευθύνη έχουν κάθε λόγο να ταυτίζονται με Τρέμη, Πρετεντέρη, τη διεύθυνση και την εργοδοσία του καναλιού και να διαμαρτύρονται για όσα έγραψε ο Στάθης.\nΑν όμως δεν είναι με δική τους ευθύνη όλα αυτά και άλλα πολλά ακόμη, ας σιωπήσουν τουλάχιστον αφού δεν μπορούν να εξεγερθούν. Η αξιοπρέπεια είναι ατομική και αποκλειστική ευθύνη.


Σεβασμιώτατος: « Οι Εορτές των Αγίων μας είναι σταθμοί για τη ζωή του χριστιανού. Η Αγία Μαρίνα είναι σύμβολο πίστεως και δυνάμεως»\nΑρχική σελίδαΦθιώτιδαΣεβασμιώτατος: « Οι Εορτές των Αγίων μας είναι σταθμοί για τη ζωή του χριστιανού. Η Αγία Μαρίνα είναι σύμβολο πίστεως και δυνάμεως»\nΑυτή η εποχή την οποία ζούμε κι εμείς σήμερα αδελφοί μου είναι δαιμονιώδης, ομοιάζει με την εποχή που έζησε η Αγία Μαρίνα, όπως και τότε έτσι και τώρα αρχίζουν σιγά - σιγά τα πάντα να κινούνται κατά του Χριστού και της Εκκλησίας μας. Για να σταθούμε χρειαζόμαστε την κραταιά πίστη της Αγίας Μαρίνας. Με τέτοια πίστη πρέπει να κρατηθούμε ενωμένοι κάτω από την σκιά της Εκκλησίας. Τα σωστά ιδανικά προβάλλονται από τους αγίους, την Εκκλησία και τον Στρατό. Όταν ο άνθρωπος γευθεί την χάρη του Θεού, απαρνιέται οποιαδήποτε επίγεια και πρόσκαιρη υλική απόλαυση. Η αγία Μαρίνα είναι για μας τους χριστιανούς σύμβολο πίστεως και δυνάμεως."


Στον συνδυασμό του δημάρχου Κηφισιάς οι Μαριάννα Μαγγιώρου-Βαρνάβα και Ναταλί Λεονταράκη - ston syndyasmo tou dimarchou kifisias oi marianna mangiorou-varnava kai natali leontaraki\nΣτον συνδυασμό του δημάρχου Κηφισιάς οι Μαριάννα Μαγγιώρου-Βαρνάβα και Ναταλί Λεονταράκη\n17:13 10/4/2019 - Πηγή: Enypografa\nΜε τον δημοτικό συνδυασμού του δημάρχου Κηφισιάς, Γιώργου Θωμάκου, θα συνεργαστούν οι κ.κ. Μαριάννα Μαγγιώρου-Βαρνάβα και Ναταλί Λεονταράκη, οι οποίες θα συμμετάσχουν ως υποψηφιες στο ψηφοδέλτιο του συνδυασμού Συμμαχία Πολιτών Κηφισιάς-Νέα Ερυθραίας-Εκάλης στις προσεχείς δημοτικές εκλογές.\nΟ δήμαρχος Κηφισιάς Γιώργος Θωμάκος τόνισε για τη συνεργασία με την κ. Μαγγιώρου-Βαρδάκη:\n«Eυχαριστώ την κ. Μαριάννα Μαγγιώρου-Βαρνάβα\nπου δέχτηκε να συνεργαστεί με τη Συμμαχία Πολιτών Κηφισιάς-Νέα Ερυθραίας-Εκάλης , με σκοπό τη Νίκη στις επόμενες δημοτικές εκλογές. Είναι νομικός, όπως και τα υπόλοιπα μέλη της οικογένειάς της, σύζυγος και δύο παιδιά.\n»Με καλή γνώση των προβλημάτων της συνοικίας Γράμμος – Φοίνικας Αδαμών και ενεργή παρουσία στην τοπική κοινωνία, θα συμβάλλει στην προώθηση λύσεων και στο όραμά μας για σύγχρονο, έντιμο Δήμο, ήπιας ανάπτυξης».\nΑπό την πλευρά της, η κ. Μαγγιώρου-Βαρνάβα έκανε την ακόλουθη δήλωση:\n«Εκτιμώντας τόσο το ήθος όσο και τις προσπάθειες του Γιώργου Θωμάκου και γνωρίζοντας το όραμά του για την περιοχή των Αδαμών, συστρατεύομαι μαζί του για να του δώσω την ευκαιρία να ολοκληρώσει το έργο του».\nΓια τη συνεργασία με την κ. Ναταλί Λεονταράκη ο δήμαρχος δήλωσε:\n«Με ιδιαίτερη χαρά και ικανοποίηση υποδεχόμαστε στον συνδυασμό Νίκης τη δυναμική και επιτυχημένη Ναταλί Λεονταράκη. Μητέρα δύο κοριτσιών, έχει διατελέσει υψηλόβαθμο στέλεχος διεθνών εταιρειών αξιοποίησης ακινήτων και ανάπτυξης εμπορικών κέντρων. Σήμερα, είναι πρόεδρος, στην Αθήνα, μεγάλης πολυεθνικής. Πρόσφατα, το περιοδικό “FortuneGreece” την επέλεξε στη λίστα με τις τριάντα πιο ισχυρές Ελληνίδες στις επιχειρήσεις.\n»Με τις μοναδικές εμπειρίες της, τη γνώση και αυτοπεποίθησή της, θα είναι υποψήφια στη Δημοτική Ενότητα Εκάλης με τη Συμμαχία Πολιτών Κηφισιάς-Νέα Ερυθραίας-Εκάλης, ενώνοντας μαζί μας τις δυνάμεις της για σύγχρονο, έντιμο Δήμο, με καινοτομίες».\nΗ κ. Λεονταράκη τόνισε για τη συνεργασία της με τον συνδυασμό:\n«Είμαι πάντα στο πλευρό του δημάρχου Γ. Θωμάκου και επιλέγω να κατέβω σε αυτές τις εκλογές με τον συνδυασμό του γιατί πιστεύω ακράδαντα ότι σημασία στην πολιτική έχει η εντιμότητα πάνω από όλα. Και είναι αδιαπραγμάτευτη η εντιμότητα του νυν δημάρχου Κηφισιάς, μια εντιμότητα που χαρακτήρισε όλη την προηγούμενη θητεία του, φέρνοντας ακεραιότητα και σπάνιο πολιτικό ήθος στον Δήμο μας.\n»Πιστεύω ότι μπορώ να προσφέρω στον Δήμο μας την εμπειρία μου από την επαγγελματική μου ιδιότητα, την οποία γνωρίζουν όλοι οι συμπολίτες μας. Ο Δήμος – κάθε δήμος – πρέπει να λειτουργεί σαν μια υγιής επιχείρηση, όπως αυτές που όλοι εμείς οι ελεύθεροι επαγγελματίες και επιχειρηματίες κρατάμε όρθιες και παραγωγικές, παρά το δυσμενές οικονομικό κλίμα».\nThe post Στον συνδυασμό του δημάρχου Κηφισιάς οι Μαριάννα Μαγγιώρου-Βαρνάβα και Ναταλί Λεονταράκη appeared first on Ενυπόγραφα.\nκηφισιας, εκλογες, αθηνα, δημοτικες εκλογες 2010, Καλή Χρονιά, εκλογες 2012, εκλογες 2010 δημοτικες, κοινωνια, γνωση, θητεια, μητερα, αυτοπεποιθηση, δημος, δηλωση, ευκαιρια, υγιης, νικη, παντα, οραμα, παιδια, συγχρονο, φοινικας, χαρα, τριαντα\nτο τριτο στεφανι, μυνηματα, ουδετερο\nΑυξημένη η κίνηση στους δρόμους: Κηφισίας, Πειραιώς, Ποσειδώνος στο «κόκκινο»\nΚίνηση: Κυκλοφοριακό κομφούζιο σε κέντρο, Κηφισίας, Συγγρού και Κατεχάκη\nΘρίαμβος της Κηφισιάς στην Κυψέλη και “κηδεία” για Παναθηναϊκό\nΘρίαμβος της Κηφισιάς στην Κυψέλη και «κηδεία» για Παναθηναϊκό\nΈνωση Γονέων Δήμου Κηφισιάς: Ζητεί επανάληψη εκλογών στον Σύλλογο 2ου Λυκείου Κηφισιάς\nΑυξημένη κίνηση σε Κηφισίας και Κατεχάκη - Δείτε ποιοι δρόμοι είναι μποτιλιαρισμένοι\nΣυγκροτήθηκε το νέο Δ.Σ. της Ένωσης Συλλόγων Γονέων Δήμου Κηφισιάς\nΠασχαλινή συναυλία από τη Μικτή Χορωδία Δήμου Κηφισιάς\nΟ Σόλων Σαββίδης υποψήφιος με το #Ενωμένο Μαρούσι και τον Γιώργο Καραμέρο\nΗ Ρένα Δούρου παρουσιάζει τη Δύναμη Ζωής\nΤο 2ο Δημοτικό Λυκόβρυσης συμμετέχει σε διαγωνισμό τραγουδιού\nΥποψήφιος για το Τοπικό Συμβούλιο Πεύκης με τον Τ. Μαυρίδη ο Στ. Γρηγοράκης


Αναζητάμε Babysitter (νταντά) για 2 παιδιά. Οι ηλικίες των παιδιών είναι: 1, 1 ετών στο Χαλάνδρι. Οι υπηρεσίες που έχουμε ανάγκη είναι οι εξής: Φροντίδα βρεφών & νηπίων, Φροντίδα και Φύλαξη, Οικ. εργασίες γύρω από το παιδί. Η απασχόληση είναι μερική. Η αμοιβή που προσφέρουμε θα διαμορφωθεί κατόπιν συνεννόησης.


Άλγη ανάπτυξης - Μαμά Πονάω\n0\t12 Ιουνίου, 2017\nΤα άλγη ανάπτυξης είναι η πιο κοινή αιτία επαναλαμβανόμενου πόνου των άκρων κατά την παιδική ηλικία. Τα άλγη ανάπτυξης χαρακτηρίζονται ως βύθιος πόνος στους μύες που είναι συνήθως αμφοτερόπλευρος κι εμφανίζεται αργά στην ημέρα ή το βράδυ χωρίς να συνοδεύεται με χωλότητα ή περιορισμένη κινητικότητα.\nΔεν υπάρχει ιστορικό τραύματος ή μόλυνσης, και η φυσική εξέταση δεν μας δίνει παθολογικά ευρήματα. Οι περιοχές που εμπλέκονται πιο συχνά περιλαμβάνουν τους μηρούς, τις γάμπες, την περιοχή πίσω από τα γόνατα και σπάνια τα αντιβράχια και τον κορμό. Συνήθως ο πόνος δεν εντοπίζεται στις αρθρώσεις, οπότε αν το παιδί διαμαρτυρηθεί για αρθρικό πόνο πρέπει να αποκλειστούν άλλες αιτίες.\nΤα άλγη ανάπτυξης μπορεί να συμβούν κατά τη διάρκεια της ημέρας ή το βράδυ και μερικές φορές να είναι τόσο έντονα που να ξυπνήσουν το παιδί από τον ύπνο.\nΦαίνεται να υπάρχει κάποια συσχέτιση μεταξύ της εμφάνισης του πόνου και της ταχείας φάσης της αύξησης με το κλείσιμο των επιφύσεων. Ο όρος άλγη ανάπτυξης χρησιμοποιείται, επειδή η κατάσταση αυτή εμφανίζεται μόνο στα παιδιά και όχι στην ενήλικη ζωή (μετά τη διακοπή της ανάπτυξης).\nΗ ακριβής παθογένεια των αλγών ανάπτυξης είναι άγνωστη. Πολλές αιτίες έχουν προταθεί, όπως παραμορφώσεις, ορθοπεδικές ανωμαλίες, και ψυχοκοινωνικά προβλήματα. Μελέτες έχουν δείξει ότι υπάρχει μια οικογενειακή επίπτωση της κατάστασης και συνοδεύονται συνήθως από συναισθηματικές διαταραχές του παιδιού.\nΗ θεραπεία για την πάθηση αυτή είναι εμπειρική. Δίδονται αναλγητικά όπως (παρακεταμόλη) και συμβουλές για ξεκούραση των άκρων, μασάζ και εφαρμογή θερμών επιθεμάτων για ανακούφιση. Οι γονείς και το παιδί πρέπει να διαβεβαιωθούν ότι δεν υπάρχει καμία σοβαρή οργανική νόσος και ότι το πρόβλημα θα υποχωρήσει. Είναι χρήσιμο να εξερευνήσετε την οικογενειακή κατάσταση σε μια αναζήτηση για ψυχοκοινωνικό στρες της οικογένειας. Τα άλγη ανάπτυξης δεν έχουν μακροπρόθεσμες συνέπειες και αντιπροσωπεύουν μια καλοήθη κατάσταση.\n4 Λόγοι που βάζουμε εμπόδιο στην ανάπτυξη των παιδιών…


Γραμματεία Καστοριάς ΠΑΜΕ: Ανακοίνωση για σημερινή συγκέντρωση\nΑνακοίνωση για σημερινή συγκέντρωση\nΧαιρετίζουμε όλους όσους συμμετείχαν στη συγκέντρωση του ΠΑΜΕ χτες στην Καστοριά. Η εργατική τάξη μαζί με τα άλλα λαϊκά στρώματα, τη νεολαία και τις γυναίκες καταδίκασαν και καταψήφισαν τα βάρβαρα αντεργατικά μέτρα. Η κυβέρνηση πρέπει να τα πάρει πίσω. Δεν νομιμοποιούνται στη συνείδηση του λαού.\nΣτην Αθήνα το ΠΑΜΕ διαδήλωσε συντεταγμένα και περιφρουρημένα και απέκρουσε σχέδια προβοκάτσιας. Η προσπάθεια υπονόμευσης και προβοκαρίσματος των αγώνων της Εργατικής Τάξης από τους κρυφούς και φανερούς μηχανισμούς που θύματα τους είναι και οι τρεις νεκροί δεν πέρασε κι ούτε θα περάσει!\nΗ Γραμματεία Καστοριάς του ΠΑΜΕ καλεί τους εργαζόμενους να περιφρουρήσουν τον αγώνα τους από κάθε προβοκάτσια και να δώσουν βροντερή απάντηση με τη μαζική συμμετοχή τους σήμερα ΠΕΜΠΤΗ 6 ΜΑΗ 2010 στη ΣΥΓΚΕΝΤΡΩΣΗ ΣΤΗΝ ΚΑΣΤΟΡΙΑ απέναντι από τη Νομαρχία στις 7.00 μ.μ.\nΣΤΗΝ ΑΝΤΕΡΓΑΤΙΚΗ ΚΑΤΑΙΓΙΔΑ ΤΗΣ ΚΥΒΕΡΝΗΣΗΣ, ΤΟΥ ΔΝΤ, ΤΗΣ ΕΕ ΚΑΙ ΤΩΝ ΕΡΓΟΔΟΤΩΝ,\nΣΤΙΣ ΠΡΟΣΠΑΘΕΙΕΣ ΠΡΟΒΟΚΑΤΣΙΑΣ\nΑΠΑΝΤΑΜΕ ΜΕ ΚΛΙΜΑΚΩΣΗ ΤΩΝ ΑΓΩΝΩΝ\nΚΑΜΙΑ ΠΡΟΒΟΚΑΤΣΙΑ ΔΕΝ ΘΑ ΜΑΣ ΑΠΟΘΑΡΡΥΝΕΙ\n6 Μάη 2010


15 Photoshop Ενέργειες για να επεξεργαστείτε τις φωτογραφίες σας | Δημιουργικά στο Διαδίκτυο\nΜέλισσα Περότα | | Γραφιστική, Photoshop, Πόροι\nΕάν θέλετε να μεγιστοποιήσετε τον χρόνο εργασίας σας, μην χάνετε χρόνο επαναλαμβάνοντας τα ίδια βήματα για να φτάσετε στο αναμενόμενο τελικό αποτέλεσμα. Καλύτερη χρήση δράσεις του photoshop συγκεκριμένα που θα σας βοηθήσουν να δώσετε στις φωτογραφίες σας αυτό το στυλ που αναζητάτε.\nΤο πιο σημαντικό πρόγραμμα επεξεργασίας της Adobe, το "Photoshop" έχει μια πολύ ισχυρή γλώσσα προγραμματισμού. Αυτό σας επιτρέπει καταγράψτε βήματα μέσω ενεργειών και, στη συνέχεια, επαναλάβετε αυτόματα σε κάποιο στοιχείο που επιλέγετε. Έτσι, όχι μόνο μπορείτε να καταγράψετε τις δικές σας ενέργειες, αλλά μπορείτε επίσης να εισαγάγετε αυτές που δημιουργήθηκαν από άλλους.\nΓια να χρησιμοποιήσετε αυτές τις ενέργειες, πρέπει μόνο να κατεβάσετε την αγαπημένη σας ενέργεια με τη μορφή που προσφέρεται και στη συνέχεια ενεργοποιήστε το από το Photoshop.\n2 Δράση HDR\n3 Χρυσή ώρα\n5 Άσπρο και μαύρο\n6 Μπλε φίλτρο\n7 Ήλιος λάμπει\n8 Σκόνη στον αέρα\n9 Ισχυρό HDR\n10 Για να γίνει νύχτα\n13 Δράση πολλαπλής επεξεργασίας\n14 Επισημάνσεις χρώματος\n15 Απαίσιο περιβάλλον\nΑυτή η σελίδα προσφέρει ένα πακέτο 40 ντεγκραντέ σε διτονία ώστε να μπορείτε να προσθέσετε ζωντανά χρώματα στις φωτογραφίες σας.\nΑυτή η ενέργεια HDR επιτρέπει επιλέξτε την ένταση θέλετε να κάνετε αντίθεση με τα χρώματα.\nΑυτό το φίλτρο ηλιοβασιλέματος για Lightroom θα δώσει στις φωτογραφίες σας το χρώμα που βλέπετε μόνο όταν ο ήλιος δύει.\nΌταν το ψάχνετε καλοκαιρινός τόνος που παρέχουν παστέλ χρώματα η καλύτερη επιλογή είναι αυτό το σύνολο ενεργειών.\nΜια πολύ απαραίτητη δράση για κάθε σχεδιαστή και φωτογράφο. Με αυτήν την προεπιλογή του ασπρόμαυρη φωτογραφία θα μπορείτε να επεξεργάζεστε τις μονόχρωμες εικόνες σας πολύ πιο γρήγορα.\nΈνα ειδικό φίλτρο που δίνει στις φωτογραφίες σας άγγιγμα έντονη κινηματογραφική.\nΜε αυτήν την ενέργεια μπορείτε να δώσετε στις φωτογραφίες σας ένα άγγιγμα λάμψη και θερμότητα. Είναι ιδανικό για φωτογραφίες τύπου πορτραίτου και εάν είναι σε εξωτερικό περιβάλλον καλύτερα.\nΑυτή είναι η ιδανική δράση αν θέλετε να αναδημιουργήσετε ένα vintage στυλ πλυμένων χρωμάτων. Είναι ιδανικό για τη δημιουργία της εντύπωσης σκόνης στον αέρα.\nΑν θέλετε να δώσετε ένταση στις εικόνες σας τονίζοντας το χρώμα και τον καθορισμό των άκρων μπορείτε να χρησιμοποιήσετε αυτήν την ενέργεια HDR από το Shutterpulse.\nΓια να γίνει νύχτα\nΈνα πολύ πακέτο αποθεμάτων\nΜε αυτήν την ενέργεια του Photoshop μπορείτε να προσθέσετε ένα επίδραση ομίχλης στις εικόνες σας.\nΑυτό είναι ένα πακέτο που περιέχει πολλά χρωματικές ενέργειες και διαρροές φωτός επί παραγγελία.\nΔράση πολλαπλής επεξεργασίας\nΗ επεξεργασία είναι ένα αποτέλεσμα που εξυπηρετεί χρώματα αντίθεσης λαμβάνοντας πολύ ενδιαφέροντα μείγματα.\nΕπισημάνετε τα χρώματα των φωτογραφιών σας με αυτήν τη δωρεάν έκδοση του Shutter Pulse Actions.\nΕάν θέλετε να δώσετε στις εικόνες σας μια απαίσια πινελιά, αυτή η δράση είναι ιδανική για αυτήν. Είναι σχεδιασμένο έτσι ώστε να μπορείτε να δώσετε τις φωτογραφίες σας α σκούρο στυλ, λίγο τρομακτικό.\nΠλήρης διαδρομή προς το άρθρο: Δημιουργικό στο διαδίκτυο » General » Γραφιστική » 15 ενέργειες Photoshop για να επεξεργαστείτε τις φωτογραφίες σας


Αίθριος ο καιρός την Παρασκευή – Η πρόγνωση της Χριστίνας Ρήγου | MEGA TV\n<iframe src="https://www.megatv.com/embed/?p=2020203550" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n17.12.2020 | 14:08 Eνσωμάτωση\nTην Παρασκευή, τοπικές νεφώσεις αλλά και μεγάλα διαστήματα με ήλιο θα απολαύσουν οι κάτοικοι της δυτικής Ελλάδας και της βόρειας. Στις υπόλοιπες περιοχές, στα κεντρονότια τμήματα της Μακεδονίας και στα ανατολικά ηπειρωτικά, αναμένονται κατά περιόδους πιο πυκνές νεφώσεις.\nΠιθανόν να δώσουν ένα ψιλόβροχο στην ανατολική Θεσσαλία, κυρίως στα παραθαλάσσια τμήματα και στην Εύβοια. Μικρή πιθανότητα να ψιχαλίσει ή να βρέξει λίγο τοπικά υπάρχει και στο Ιόνιο νωρίς το πρωί, ενώ η μέρα θα ξεκινήσει με τοπικές ομίχλες στα ηπειρωτικά.\nΗ θερμοκρασία το μεσημέρι δε θα αλλάξει σημαντικά, θα φτάσει τους 16 – 17 στα δυτικά, 13 – 15 στα υπόλοιπα ηπειρωτικά και μέχρι 15 – 19 στα νησιά του Αιγαίου.\nΟι άνεμοι στο Ιόνιο σε βόρειες και ανατολικές διευθύνσεις ήπιοι, 2 – 3 μποφόρ. Βοριάδες και στο Αιγαίο, με εντάσεις που δεν θα ξεπερνάνε στο μεγαλύτερο μέρος τα 4 – 6 μποφόρ.\nΣτην Αττική περιμένουμε μεγάλα διαστήματα με ήλιο, αλλά και παροδικές νεφώσεις, οπότε δεν αποκλείεται να ψιχαλίσει τοπικά στα πιο βόρεια του νομού. Η θερμοκρασία από 9 – 15 βαθμούς και οι άνεμοι βόρειοι 3 – 4 στον Σαρωνικό και μέχρι 5 στον Ευβοϊκό.\nΚαλός θα είναι ο καιρός και στη Θεσσαλονίκη, με ομίχλες τις πρώτες πρωινές ώρες. Ηλιοφάνεια προβλέπεται με τοπικές νεφώσεις που κατά διαστήματα θα πυκνώνουν περισσότερο στα κεντρονότια τμήματα της Χαλκιδικής. Η θερμοκρασία από 6 – 12 με ελαφρύ βοριαδάκι να πνέει στην περιοχή 2 – 4 μποφόρ.\nΤο Σάββατο περιμένουμε ηλιοφάνεια με τοπικές νεφώσεις ενώ την Κυριακή αναμένονται νεφώσεις παροδικά αυξημένες, με το ψιλόβροχο των τελευταίων ημερών σε κεντρική Μακεδονία και ανατολική Θεσσαλία.\nΒίντεο ντοκουμέντο – Η Κρήτη «χορεύει» στους ρυθμούς του εγκέλαδου\nΆκης Τσελέντης – « Είχαμε προειδποιήσει τους κατοίκους να αποφεύγουν τα πετρόχτιστα σπίτια»


ASKA - Κατασκευή Ιστοσελίδων και κατασκευή eShop\n1 - Κατασκευή ιστοσελίδων\nASKA - Digital Services\nΥπηρεσίες αφοσιωμένες στις ανάγκες της σύγχρονης επιχείρησης.\n- Κατασκευή eShops\n- SEO (Search Engine Optimization\nΑναλαμβάνουμε τον σχεδιασμό και την κατασκευή της ιστοσελίδας σας με WordPress και Elementor Pro, σε σύντομο χρονικό διάστημα, με κορυφαία ποιότητα κατασκευής και ανταγωνιστική τιμή.\n2 - Κατασκευή eShop\nΔημιουργούμε για εσάς το πλήρες eshop σας, στηριγμένο σε εκτενή ανάλυση των αναγκών σας. Διαχωρισμός των προϊόντων σας σε ενότητες και υπό-ενότητες. Λογικές τιμές που ταιριάζουν στις ανάγκες σας.\n3 - SEO - Search Engine Optimization\nΜετά την κατασκευή της ιστοσελίδας ή του eShop σας, αναλαμβάνουμε το SEO της. Τη βελτιστοποίησή της δηλαδή ώστε να εμφανίζεται υψηλά στις οργανικές θέσεις (χωρίς κόστος διαφήμισης) της Google.\n4 - SEM - Digital Marketing - ASKA\nΑναλαμβάνουμε όλη τη Digital marketing προβολή σας. Φτιάχνουμε και οργανώνουμε τη σελίδα σας σε Facebook, Instagram, Twitter, Linkedin, YouTube. Δημιουργούμε Newsletter καμπάνιες. Διαθέτουμε πακέτα για μόνιμη ενημέρωση των Social media προφίλ σας, ώστε να εμφανίζεστε παντού και πάντα.\nΚατασκευή ιστοσελίδων με την υποστήριξη της ASKA. Ενδιαφέρεστε για την κατασκευή της πρώτης εταιρικής ιστοσελίδας σας; Έχετε κάνει ήδη μία προσπάθεια και το αποτέλεσμα σας απογοήτευσε; Δεν έχετε σωστή και υπεύθυνη υποστήριξη, με αποτέλεσμα να μην αποδίδει η προβολή σας; Η ASKA μπορεί να αποτελέσει τον κατάλληλο συνεργάτη σας. Αναλαμβάνουμε τον σχεδιασμό και την κατασκευή της ιστοσελίδας σας με WordPress και Elementor Pro, σε σύντομο χρονικό διάστημα, με κορυφαία ποιότητα κατασκευής και ανταγωνιστική τιμή.\nΚατασκευή eShop χρησιμοποιώντας την πλατφόρμα WordPress-Woocommerce και Elementor Pro. Δημιουργούμε για εσάς το πλήρες eshop σας, στηριγμένο σε πλήρη ανάλυση των αναγκών σας. Διαχωρισμός των προϊόντων σας σε ενότητες και υπό-ενότητες με υψηλό SEO rate. Σχεδιάζουμε πρωτότυπα themes που ταιριάζουν στα προϊόντα σας και τα εισάγουμε με πλήρες on-page SEO. Ηλεκτρονικό κατάστημα που πουλάει αμέσως.\nΜετά την κατασκευή της ιστοσελίδας ή του eShop σας, αναλαμβάνουμε το SEO της. Τη βελτιστοποίηση ώστε να εμφανίζεται ψηλά στις οργανικές θέσεις της Google. Με αυτό τον τρόπο η ιστοσελίδα σας θα είναι άρτια τεχνικά και δυνατή έναντι του ανταγωνισμού ώστε να εξοικονομείτε χρήματα από τη διαφήμιση. Το SEO θα προσφέρει στην επιχείρησή σας το ανταγωνιστικό πλεονέκτημα που χρειάζεται.\nΣας διαφημίζουμε στη Google και το Facebook ώστε να έχετε το μέγιστο αποτέλεσμα προβολής. Αναλαμβάνουμε όλη τη Digital marketing προβολή σας. Φτιάχνουμε και οργανώνουμε τη σελίδα σας σε Facebook, Instagram, Twitter, Linkedin, YouTube. Αναλαμβάνουμε τις Newsletter καμπάνιές σας. Διαθέτουμε πακέτα για μόνιμη ενημέρωση των Social media προφίλ σας, ώστε να εμφανίζεστε παντού και πάντα.\nASKA - Κατασκευή ιστοσελίδων\nυπεύθυνη υποστήριξη με εγγυημένα αποτελέσματα\nσε προσιτές τιμές, χωρίς συμβιβασμούς στην ποιότητα\n...πελάτες που μας εμπιστεύονται...


Κατανάλωση και αυτοκίνητο... - Page 37 - BMWForum.gr\nΣελίδα 37 από 37 « First < 27 33 34 35 36 37\n08-09-17, 08:05 #361\nTo μεγαλύτερο που έχω δει σε εμένα ήταν το 14,2lt/100km...\n03-01-18, 15:36 #362\nΠλέον μετά τις αλλαγές σε μπουζί πολλαπλασιαστές, λάδια φίλτρα αλλά και αισθητήρα ΝΟx και ηλεκτρονικό θερμοστάτη νομίζω δεν μπορεί να πέσει από κάτι άλλο η κατανάλωση...\nΚαι η αλήθεια είναι ότι δεν παρατήρησα ιδιαίτερη διαφορά από πριν τα κάνω όλα αυτά. Αναφέρω λοιπόν..\nΑντίριο - Γιάννενα με 150 km Cruise και μέση ωριαία 141-142 (λόγω σταμάτα ξεκίνα στα διόδια) 9,7 στην επιστροφή 9,2 ακριβώς ίδιες συνθήκες απλά ο δρόμος είναι πιο κατηφορικός...\nΑπό Ριο - Αθήνα με ταχύτητες 120-150 7,7 lt/100. Οπότε αυτό να περιμένετε από Ν43 Ε92 320. Αυτό που παρατήρησα είναι πως οι καταναλώσεις του trip πλέον ταυτίζονται σχεδόν με την μέτρηση στην αντλία, από κει δλδ που είχα απόκλιση +0,5-0,8 πλέον έχω 0,1-0,2. Άρα ίσως τσίμπησε 0,3-0,6 προς τα κάτω\n03-01-18, 16:26 #363\nΝα πω και εγώ όπου πήρα πριν ένα μήνα ενα e46 n42b20 μου έκανε πολύ θετική εντύπωση στη κατανάλωση διότι περίμενα αρκετά περισσότερο πάντα μετροντας από την αντλία το αμάξι καίει 9 λίτρα με χαλαρή οδηγήσει και κάποια ανοίγματα και 10 λίτρα με πολλά περισσότερα ανοίγματα και αλλαγές ψηλά τώρα η συνθήκες που κινείται το αμάξι είναι κάτι ενδιάμεσο από πόλη και εκτός διότι είμαι σε νησί και δε μένω στο κέντρο ναι μεν έχω μποτιλιάρισμα αλλά όχι επιπέδου μεγαλούπολης, το αμάξι έχει 200 χιλιάδες χλμ και 225/40r18 λάστιχα μπρος πίσω\n03-01-18, 18:14 #364\nΣταθερα 6,9-7,2 στο trip. Γυρω στο 7,5 ειναι η πραγματικη.\nΚινουμαι κατα 90% σε επαρχιακο/εθνικο δικτυο με σχετικα ζωηρη οδηγηση.\n03-01-18, 19:45 #365\nΠεριοχή: βολιωτης ερωτικος μεταναστης αθηνα\nΑυτοκινητο: ε34 518\nΕτος : 1991\nΚινουμαι στο κεντρο αθηνας με καταναλωση 12 με 13 λιτρα. Σε διαδρομη αττικης οδους με ταχυτητα 185 και ανω κτυπαει 17 εως 20. Με ταχυτητα εως 130 11λιτρα εως 12. (Οικονομομετρο) Με μισο ντεποζιτο 100αρα (40 λιτρα εχω μεχρι στιγμης 287 και με πολη και αττικη οδο)\n29-08-18, 14:12 #366\nΚΑΤΑΝΑΛΩΣΗ 318ις VS z4 2.5lit\nΗ κατανάλωση είναι συγκριτικά μεγαλύτερη υπέρ του 318.\nΑναλυτικά εντός πόλεως το 318 καίει 10 έως 12 λίτρα με οικονομική οδήγηση και το Ζ4 2.5cc, δείχνει στο compouter 9,1lit/100km, πάντα με οικονομική οδήγηση.\nΕκτός πόλης καίνε ουσιαστικά το ίδιο 9-10λιτ/100χλ. πάντα με οικονομική οδήγηση.\nΣε μεγάλες ταχύτητες και επιταχύνσεις η κατανάλωση ξεφεύγει δραματικά και στα δύο αυτοκίνητα.\n29-08-18, 14:24 #367\nΑδερφε αν εχεις εκτος πολης 9-10λτ/100χλμ με οικονομικη οδηγηση τοτε ειτε εχουν θεμα τα αυτοκινητα ειτε η οδηγηση δεν ειναι οικονομικη...\nΑπο δικα μου δεδομενα 316i Ε36 vs 118i Ε81:\nεντος πολης 10λτ vs 8,5\nεκτος πολης με 140 μεση 8,5 vs 7,2.\n10-09-18, 12:36 #368\nΑυτοκίνητο: E46 330i\nΚυβισμός: 2,979 cc\nΈνδειξη χιλιομετρητή: περίπου 100.000km\nΜέση μεικτή κατανάλωση: 9.6lt/100km Μηδένισα πριν ένα μήνα - ακριβώς πριν τις διακοπές. Έκανα χιλιόμετρα στην εθνική, στην επαρχία και λίγο μέσα στην πόλη. Λογικά σε κάνα δίμηνο, αν υποθέσουμε ότι δεν θα βγω εκτός πόλης, θα σταθεροποιηθεί στο 10,5 με 11+. Η μετάδοσή μου είναι αρκετά κοντή και έχω και μπλοκέ. Μέσα στην πόλη όμως το δουλεύω πολύ χαμηλόστροφα (χωρίς αυτό να σημαίνει ότι κινούμαι αργά). Βάζω πάντα σούπερ αμόλυβδη.\n11-09-18, 00:05 #369\nΣτα 40 χιλιάδες μίλια, κυρίως εθνική και επαρχιακό δρόμο με λίγη πόλη, στα 41.6 mpg μέσο όρο. (6.8lt/100km)


Αναρτήθηκε από Παναγιώτης Λιάκος στις 2/28/2011 03:00:00 μ.μ. Δεν υπάρχουν σχόλια:\nΑναρτήθηκε από Παναγιώτης Λιάκος στις 2/27/2011 02:27:00 μ.μ. Δεν υπάρχουν σχόλια:\nΑναρτήθηκε από Παναγιώτης Λιάκος στις 2/23/2011 11:07:00 μ.μ. Δεν υπάρχουν σχόλια:\nΑναρτήθηκε από Παναγιώτης Λιάκος στις 2/22/2011 09:40:00 μ.μ. Δεν υπάρχουν σχόλια:\nΑναρτήθηκε από Παναγιώτης Λιάκος στις 2/22/2011 08:52:00 π.μ. 1 σχόλιο:\nΑναρτήθηκε από Παναγιώτης Λιάκος στις 2/21/2011 09:55:00 μ.μ. Δεν υπάρχουν σχόλια:\nΑναρτήθηκε από Παναγιώτης Λιάκος στις 2/21/2011 02:42:00 μ.μ. Δεν υπάρχουν σχόλια:\nΑναρτήθηκε από Παναγιώτης Λιάκος στις 2/19/2011 04:19:00 μ.μ. 3 σχόλια:\nΑναρτήθηκε από Παναγιώτης Λιάκος στις 2/17/2011 05:56:00 μ.μ. Δεν υπάρχουν σχόλια:\nΑναρτήθηκε από Παναγιώτης Λιάκος στις 2/16/2011 09:12:00 μ.μ. Δεν υπάρχουν σχόλια:\nΑναρτήθηκε από Παναγιώτης Λιάκος στις 2/14/2011 05:51:00 μ.μ. Δεν υπάρχουν σχόλια:\nΑναρτήθηκε από Παναγιώτης Λιάκος στις 2/13/2011 08:04:00 μ.μ. 1 σχόλιο:\nΑναρτήθηκε από Παναγιώτης Λιάκος στις 2/13/2011 02:38:00 μ.μ. Δεν υπάρχουν σχόλια:\nΑναρτήθηκε από Παναγιώτης Λιάκος στις 2/12/2011 05:10:00 μ.μ. Δεν υπάρχουν σχόλια:\nΑναρτήθηκε από Παναγιώτης Λιάκος στις 2/11/2011 03:47:00 μ.μ. 2 σχόλια:


Θα συνωστίζονται στην πόρτα ποιος να βγει πρώτος… | Parakato.gr\nΕίσαστε εδώ: » ΑΡΧΙΚΗ » ΑΠΟΨΕΙΣ » Θα συνωστίζονται στην πόρτα ποιος να βγει πρώτος…\nΘα συνωστίζονται στην πόρτα ποιος να βγει πρώτος…\nΤην θυμάστε αυτή την αφίσα; Εσείς, που ψηφίσατε ΣΥΡΙΖΑ κι ΑΝΕΛ θυμάστε πόσο χαρούμενους σας έκανε αυτή η φωτογραφία με τον Πάνο Καμμένο και τον μικρό Αλέξη με το αριστερό χέρι μπαταρισμένο;\nΣίγουρα το θυμάστε, ούτε δύο χρόνια δεν έχουν περάσει. Και να φανταστούμε ότι στις επόμενες εκλογές η αφίσα θα έχει τον μικρό Αλέξη με μπαταρισμένο το αριστερό… αυτί και το δεξί του να είναι ο υπουργός Άμυνας που όλα τα ακούει και όλα τα κανονίζει.\nΑν λάβουμε υπόψη και τις αποκαλύψεις του περιοδικού Unfollow τότε καταλαβαίνουμε γιατί ο μικρός Αλέξης καλύπτει τον μεγάλο Πάνο. Τα SMS του δημοσιογράφου Μάκη Τριανταφυλλόπουλου προς τον ισοβίτη Γιαννουσάκη επιβεβαιώνουν τους ισχυρισμούς ότι πιεζόταν να καταθέσει ό,τι ήθελε το σύστημα που κινείται παρασκηνιακά και θέλει να κρατήσει για… 10 χρόνια τον Τσίπρα στην εξουσία.\nΔυστυχώς ο νόμος περί ευθύνης υπουργών και η αδυναμία να διωχθεί κάποιος με το πέρας δύο κοινοβουλευτικών θητειών, είναι το μεγάλο εμπόδιο για να πάνε κάποιοι φυλακή. Για να καταλάβετε τι θα γίνει: Στις 4 Αυγούστου κλείνει η Βουλή για το καλοκαίρι και είναι η δεύτερη θητεία της που ολοκληρώνεται. Επομένως, τότε παραγράφονται οι ευθύνες για το καταστροφικό εξάμηνο του 2015, για τον Τσίπρα, τον Βαρουφάκη, τον Δραγασάκη, τον Τσακαλώτο, τον Καμμένο και όλους όσοι πρωταγωνίστησαν στο οικονομικό έγκλημα.\nΜήπως κάπως έτσι δεν θα γίνει και με το ναρκοπλοίο; Έχουν μάθει καλά το μάθημά τους στην κυβέρνηση, ξέρουν πώς να μείνουν στην εξουσία, γνωρίζουν πώς να καλύψουν τα νώτα τους, έχουν τους μηχανισμούς για να μην λογοδοτήσουν.\nΑυτή την ώρα στην κυβέρνηση κάνουν τη μπάζα τους. Τουλάχιστον όσοι δεν έχουν λεφτά γιατί όπως ξέρουμε υπάρχουν πολλοί πλούσιοι… αριστεροί. Ο Τσίπρας στη Βουλή είπε το εξής αμίμητο: «Οι βουλευτές του ΣΥΡΙΖΑ δεν γεννήθηκαν για να είναι βουλευτές. Αν το κόμμα τους του ζητήσει θα είναι στη βιοπάλη γιατί δεν είναι επαγγελματίες όπως κάποιοι άλλοι»!\nΠροφανώς έχει ξεχάσει τον υπουργό με τα καράβια. Τον υπουργό με τα εκατοντάδες χιλιάδες ευρώ, με τις μετοχές της Goldman Shacs. Έχει ξεχάσει το ζευγάρι των πολυεκατομμυριούχων που είναι και οι δύο στην κυβέρνηση. Έχει ξεχάσει την υπουργό με την περιουσία της στο εξωτερικό ή τον άλλο υπουργό με το βαρύ Ε9 αφού τα ακίνητα που διαθέτει θέλουν έξι χέρια τουλάχιστον για να μετρηθούν.\nΠολλοί είναι εκείνοι που ήρθαν από το πουθενά και παίρνουν τη βουλευτική αποζημίωση υπογράφοντας τα πάντα. Αυτοί θα ξεβραστούν σύντομα από το πολιτικό σκηνικό και θα επιστρέψουν στα σπίτια τους. Πόσοι από αυτούς είναι έντιμοι και θα πεθάνουν φτωχοί; Οι περισσότεροι απλά θα κάνουν τη μπάζα τους. Κάποιοι μάλιστα έχουν κλείσει deal με επιχειρηματίες, κάποιοι άλλοι υπόσχονται φωτογραφικές διατάξεις και περιμένουν να εισπράξουν τα επίχειρα.\nΚαι στο παρελθόν τα μεγάλα κόμματα ήταν διεφθαρμένα. Υπήρχαν πάντα βουλευτές και υπουργοί που έκαναν τη μπάζα τους. Όχι, όμως, να το παίζει ο Τσίπρας τίμιος και ηθικός, να εμφανίζει κυβέρνηση… βιοπαλαιστών και όλοι να ξέρουμε πως έχουμε να κάνουμε με ένα μάτσο τυχοδιώκτες.\nΑν δεν υπάρξουν απρόοπτα, οι εκλογές θα γίνουν σε ένα χρονικό διάστημα από 12-18 μήνες. Είναι αρκετό για να καλύψουν τα εγκλήματά τους και να κάνουν τη μπάζα τους. Γι’ αυτό και δεν πρέπει να τους αφήσει η ΝΔ σε χλωρό κλαρί. Ούτε το καλοκαίρι, ούτε ποτέ μέχρι να φύγουν. Και όταν θα έρθει η ώρα εκείνη θα μοιάζουν με το μνημείο που στήθηκε στην ΕΡΤ. Θα συνωστίζονται στην πόρτα ποιος να βγει πρώτος…\n0 Σχόλια για την ανάρτηση: "Θα συνωστίζονται στην πόρτα ποιος να βγει πρώτος…"


Ο Δ. Σαμπαζιώτης για το Μεσοπρόθεσμο - ΕΛΕΥΘΕΡΙΑ Online\nΟ βουλευτής Μεσσηνίας Δημήτρης Σαμπαζιώτης μίλησε στην επιτροπή οικονομικών υποθέσεων της Βουλής στην συζήτηση για την Έγκριση του Μεσοπρόθεσμου Πλαισίου Δημοσιονομικής Στρατηγικής 2013-2016-Επείγοντα Μέτρα.\nΟ κ. Σαμπαζιώτης τόνισε ότι οι πολιτικές δυνάμεις που πιστεύουμε στην ευρωπαϊκή προοπτική της χώρας και στην κοινωνική οικονομία της αγοράς, βρισκόμαστε αυτή την περίοδο απέναντι σε ένα ετερόκλητο συνονθύλευμα αριστερών και ακροδεξιών «κινημάτων», που κινδυνολογούν, που δημαγωγούν με ανέφικτες ρητορείες και που επενδύουν στη απελπισία των απογοητευμένων πολιτών. Ένα συνονθύλευμα που στο μόνο πράγμα που συμφωνούν μεταξύ τους είναι να μην περάσει η πολιτική αυτής της κυβέρνησης. Σε όλα τα άλλα βρίζονται μεταξύ τους. Συμφωνούν, μόνον, στο να σκοτώσουν το μέλλον αυτής της Κυβέρνησης, και μαζί με αυτήν το μέλλον του Ελληνικού Λαού.\nΜπροστά σ’ αυτή την κατάσταση, το ιστορικό χρέος της κεντροδεξιάς είναι πολύ συγκεκριμένο. Δεν πρέπει να αφήσουμε τη χώρα δεμένη στις αντιαναπτυξιακές εμμονές και τις οπισθοδρομικές στρεβλώσεις του παρελθόντος. Ούτε πρέπει να συνεχίσουμε να είμαστε όμηροι των απαιτήσεων των συντεχνιών.\nΜας κατηγορούν ότι δεν εφαρμόζουμε τις προεκλογικές μας δεσμεύσεις. Οι βασικές όμως εντολές που έλαβε από τους πολίτες αυτή η κυβέρνηση εθνικής ευθύνης, ήταν η παραμονή της πατρίδας μας στην ευρωζώνη και η επαναδιαπραγμάτευση των όρων της δανειακής σύμβασης με στόχους την ανάκαμψη και την επανεκκίνηση της οικονομίας. Αυτές τις εντολές, παλεύει να υλοποιήσει. Το κλίμα στο εξωτερικό έχει ήδη αλλάξει. Η αξιοπιστία μας έχει αυξηθεί εντυπωσιακά, γεγονός που φάνηκε ξεκάθαρα και από τα αποτελέσματα της πρόσφατης Συνόδου Κορυφής. Ακόμη και οι «σκληροί» της Ε.Ε. παραδέχονται πλέον ότι πρέπει να δοθεί προτεραιότητα στην ανάπτυξη. Ταυτόχρονα, έχει αποκλειστεί πλήρως το σενάριο εξόδου της Ελλάδας από το ευρώ.\nΑπό την άλλη μεριά, απαραίτητη προϋπόθεση για την όποια επαναδιαπραγμάτευση είναι να βελτιωθεί η διαπραγματευτική μας θέση και να υπάρχουν στο τραπέζι συνομιλητές για να επαναδιαπραγματευθούμε. Αν δεν προχωρούσαμε επομένως τώρα στην εφαρμογή των συμφωνηθέντων, αν είχαμε απομονωθεί και ερχόμασταν σε σύγκρουση με τους εταίρους μας – σύγκρουση που με τόση ευκολία πρεσβεύουν τα κόμματα της αντιπολίτευσης- τότε δεν θα υπήρχε καμία δυνατότητα επαναδιαπραγμάτευσης και οι πολιτικοί συσχετισμοί στην Ευρώπη για τη χώρα μας θα ήταν εξαιρετικά αρνητικοί. Στο μεταξύ, η Ελλάδα θα πλήρωνε τεράστιο κόστος, γιατί μια χώρα αποδυναμωμένη εσωτερικά και απομονωμένη διεθνώς, θα ήταν ο ευκολότερος στόχος για όσους επιβουλεύονται τα εθνικά συμφέροντα και τον εθνικό μας πλούτο.\nΟ ΣΥΡΙΖΑ επέλεξε τον ρόλο του κριτή από την κερκίδα. Αναλώνεται σε ανέξοδους παληκαρισμούς και κατηγορίες. Είναι πολύ εύκολο να εμπορεύεται κάποιος τον πόνο που προκαλούν στους πολίτες πολλά από τα μέτρα δημοσιονομικής εξισορρόπησης, ακριβώς επειδή λαμβάνονται πολύ καθυστερημένα. Είναι πολύ εύκολο να κάθεσαι απέναντι και να παρακαλάς μέσα σου να βρεθούν κάποιοι, που θα πάρουν το μεγάλο κόστος να ψηφίσουν τα μέτρα, ώστε να διασωθεί η χώρα, και μετά να κάνεις ανέξοδη λαϊκίστικη κριτική και καταγγελίες. Αλλά ας σκεφθούμε όλοι τίμια μεταξύ μας: έστω ότι αυτή η κυβέρνηση δεν υπήρχε και στη θέση της ήταν ο ΣΥΡΙΖΑ. Τι θα είχε συμβεί αυτή την ώρα στη χώρα; Είτε θα είχε κάνει ο ΣΥΡΙΖΑ στροφή 180 μοιρών ή θα είχαν τιναχθεί όλα στον αέρα.\nΑκόμα ο βουλευτής τόνισε ότι: Ακούω τους βουλευτές του ΣΥΡΙΖΑ και των Ανεξαρτήτων Ελλήνων να απευθύνονται σε εμάς, τους βουλευτές που στηρίζουμε την Κυβέρνηση εθνικής σωτηρίας και να μας ζητούν να κοιτάξουμε τους ψηφοφόρους μας στα μάτια και να μη στηρίξουμε τις επιλογές της Κυβέρνησης.\nΕπειδή λοιπόν γνωρίζουμε πολύ καλά όλους αυτούς τους κινδύνους, γι αυτό το λόγο και δεν κάνουμε πίσω από την ευθύνη μας. Θα προχωρήσουμε μπροστά, γιατί μοναδική μας επιδίωξη είναι να βγει η χώρα από την κρίση και να δουν οι συμπολίτες μας καλύτερες μέρες. Αυτή είναι η απάντησή μας\nΕξάλλου κυρίες και κύριοι της αντιπολίτευσης, γνωρίζεται πως εμείς που στηρίζουμε την τρικομματική κυβέρνηση, ξέρουμε πολύ καλά ότι αυτά τα μέτρα που θα ψηφίσουμε δεν είναι καθόλου εύκολα και δημοφιλή. Σε καμία περίπτωση δεν εξασφαλίζουν τις θέσεις μας. Ίσα-ίσα, το ακριβώς αντίθετο συμβαίνει. Τις θέσεις και τις ψήφους τις μαζεύουν αυτοί που λένε τα εύκολα λόγια, αυτοί που λένε ότι μπορούν να τα λύσουν όλα με το μαγικό ραβδάκι μέσα σε ένα βράδυ. Άρα, αυτή την προσπάθεια την κάνουμε, γνωρίζοντας το μεγάλο κόστος που έχουμε και ως παράταξη, αλλά και ως άνθρωποι. Πρέπει επίσης να γνωρίζετε ότι, δεν ξυπνήσαμε ένα πρωί, ήρθαμε και είπαμε «Θα κόψουμε μισθούς και συντάξεις», γιατί αυτό εκτός όλων των άλλων είναι αντίθετο με το στενό προσωπικό και κομματικό μας συμφέρον.\nΕπειδή όμως το Εθνικό συμφέρον είναι πάνω από το προσωπικό και το κομματικό να είστε σίγουροι πως δεν θα λιποψυχήσουμε στα τελευταία μέτρα της κούρσας. Δεν θα επιτρέψουμε οι θυσίες του Ελληνικού λαού να πάνε χαμένες. Δεν θα τινάξουμε στον αέρα μία προσπάθεια που ήταν όλων των Ελλήνων, ιδιαίτερα μάλιστα των ασθενέστερων κοινωνικών στρωμάτων. Αντίθετα, θα πούμε πως ναι, θα ολοκληρώσουμε τη μάχη και θα την κερδίσουμε. Γιατί δεν είναι μία μάχη για ένα κόμμα ή για μια κυβέρνηση. Είναι μια μάχη για την πατρίδα μας και τις οικογένειές μας. Είναι μία μάχη που ίσως πριν από μερικά χρόνια, κανείς από εμάς δεν φανταζόταν πως θα δώσει, αλλά πλέον κανείς επίσης δεν δικαιούται να χάσει.\nΟ κ. Σαμπαζιώτης τελείωσε λέγοντας: Ας αφήσουμε, λοιπόν, στην άκρη τις λαϊκίστικες πρακτικές , γιατί αυτές μας έφεραν εδώ. Ας σταματήσουμε να παριστάνουμε πως δεν βλέπουμε την κατάσταση , γιατί η κατάσταση παραμένει το ίδιο αρνητική είτε στρουθοκαμηλίζουμε είτε όχι. Δικαιούμαστε να ζητάμε την αλληλεγγύη των εταίρων μας και πιστεύω πως θα την έχουμε. Αλλά παράλληλα, υποχρεούμαστε να κάνουμε το τελευταίο βήμα με σταθερότητα, με υπευθυνότητα, πατριωτισμό και εθνική ενότητα. Είναι η μάχη της γενιάς μας και αυτή τη μάχη, πρέπει να τη κερδίσουμε και θα την κερδίσουμε.


Ετερόκλητος όχλος για τον Τσίπρα τα 2.000.000 Ελλήνων, μικρών και μεγάλων, που φώναξαν για τη Μακεδονία – Real Politics\nHome»Real opinions»Ετερόκλητος όχλος για τον Τσίπρα τα 2.000.000 Ελλήνων, μικρών και μεγάλων, που φώναξαν για τη Μακεδονία\nΕτερόκλητος όχλος για τον Τσίπρα τα 2.000.000 Ελλήνων, μικρών και μεγάλων, που φώναξαν για τη Μακεδονία\n. – Έκτος της ξεκάθαρης πρόθεσής του να μη λογαριάσει καθόλου τον ελληνικό λαό στην παράδοση του όρου “Μακεδονία”, ο πρωθυπουργός Αλέξης Τσίπρας πήγε ένα βήμα παραπέρα κατά την ομιλία του στην Κ.Ο. του ΣΥΡΙΖΑ χαρακτηρίζοντας τον απλό λαό, μικρούς και μεγάλους, εγγόνια και παππούδες, ως ετερόκλητους όχλους:\n«Κάποιοι ανοήτως έσπευσαν να πουν την περασμένη βδομάδα ότι το μέγα αυτό σκάνδαλο της Νοβάρτις στήθηκε τα τελευταία 24ωρα για να ξεχαστεί το Μακεδονικό. Δηλαδή, στήθηκε μια υπόθεση που εξετάζεται 1,5 χρόνο από τις ελληνικές και ξένες διωκτικές αρχές με πάνω από 250.000 σελίδες καταθέσεων, δικογραφίες κλπ. Για να αλλάξουμε, λέει, εμείς την ατζέντα. Το αφήνω ασχολίαστο, αλλά θέτω ένα ερώτημα. Μήπως τελικά το αντίθετο συνέβη;\nΜήπως ορισμένοι, γνωρίζοντας πολύ καλά τι έρχεται, έσπευσαν να αλλάξουν αίφνης τις πάγιες θέσεις τους σε ένα εθνικό θέμα, μπας και βρούνε κάλυψη στους ετερόκλητους όχλους των συλλαλητηρίων; Μήπως κάποιοι έσπευσαν να κάνουν αυτό που γνωρίζουν χρόνια; Δηλαδή τι; Να πουλήσουν πατριωτισμό για να διαπραγματευτούν την κάλυψή τους και τη συγκάλυψη των πρακτικών και των επιλογών τους; Θέτω ένα ερώτημα. Και το θέτω στην κρίση και τη δική σας αλλά και του ελληνικού λαού που μας παρακολουθεί.»


Ο Κώστας Μέλλιος, πρώην πρόεδρος του ΟΛΘ, μίλησε στο Metropolis 95.5 για τις τελευταίες εξελίξεις με την εμπλοκή του Ιβάν Σαββίδη.\n«Ήταν αναμενόμενο. Υπήρχε, παρότι είμαι μακριά, ένας προϊδεασμός για τι πρόκειται να ακολουθήσει μετά τις αλλαγές στο διοικητικό συμβούλιο και την παραίτηση του εκπροσώπου της Terminal Link. Ήταν επακόλουθο μίας διαδικασίας προκειμένου να υπάρξει ένας καλύτερος συντονισμός των μετόχων στο να βγάλουν κάποιο αποτέλεσμα. Το ένα σχήμα μεταβίβασε στο άλλο, στην εταιρεία συμφερόντων του κ. Σαββίδη» είπε αρχικά και συνέχισε:\n«Περάσαμε σε μία περίοδο που πρέπει να ξεκαθαρίσουν οι σχέσεις των μετόχων. Τα συμφέροντα που κρύβονται, δεν μπορεί να είναι διακριτά από εμάς τους κοινούς θνητούς. Το ζητούμενο από την ιδιωτικοποίηση, γιατί περάσαμε μία επώδυνη περίοδο προκειμένου να καταστεί εφικτή, δεν αφορούσε μόνο τον κόσμο που δουλεύει εκεί αλλά και πολλούς επαγγελματίες και, φυσικά, την οικονομία της Β. Ελλάδας. Μέσα από την υποχρέωση να ιδιωτικοποιηθεί το λιμάνι και εμείς σαν διοίκηση και αρκετοί οικονομικοί παράγοντες ήθελαν τα οφέλη από την ιδιωτικοποίηση.\nΟι προσδοκίες του κόσμου μάλλον δεν έχουν επιβεβαιωθεί μέχρι τώρα. Ας ευχηθούμε ότι ο λόγος που καθυστερεί η όλη διαδικασία να ήταν εσωμετοχικός. Η οικονομική δύναμη και η πολιτική ισχύς του Πειραιά είναι γνωστή. Μία ιδιωτική εταιρεία, την αναλαμβάνει ένας επιχειρηματίας για να διεκπεραιώσει μία επένδυση με στόχο να φέρει απασχόληση στη Θεσσαλονίκη. Με συγχωρείται πολύ, αλλά εγώ δεν μπορώ να αποδώσω την καθυστέρηση στο λιμάνι του Πειραιά. Θα πρέπει να περιμένουμε.\nΜου κάνει, πάντως, εντύπωση που έχετε στραμμένα τα βλέμματα στο λιμάνι, σημαίνει ότι περιμένετε να δείτε τι θα αποδώσει όλο αυτό. Η Θεσσαλονίκη και η Κεντρική Μακεδονία είχε μεγάλο ποσοστό ανεργίας. Κλείνουμε τρία χρόνια που παραδώσαμε το λιμάνι και η σύμβαση προέβλεπε εντός πενταετίας να ολοκληρωθεί αυτό το έργο».\nΡαδιοφωνικά Νέα Metropolis 95.5 Ιβάν Σαββίδης Οικονομία


Αυτό που έκανε ξεχωριστή την κάθε κάρτα ήταν οι αναπαραστάσεις στις δύο πλευρές της, συνήθως φωτογραφίες, ο αριθμός των αντιτύπων και η ημερομηνία κυκλοφορίας. Συνήθως εικονίζονταν τοπία από την ελληνική φύση, πόλεις, ιστορικά θέματα και προσωπικότητες των γραμμάτων και των τεχνών.\nToν Σεπτέμβριο του 1997 κυκλοφορούν δύο σειρές (100.000 αντίτυπα έκαστη) αφιερωμένες στον Θεόδωρο Στάμο.\nΤον Νοέμβριο του 1998 εμφανίζονται δύο σχετικά ολιγάριθμες σειρές (200.000 αντίτυπα έκαστη) με τον Καστό η πρώτη, την Βασιλική και το Βλυχό η δεύτερη. Οι ίδιες επανεμφανίζονται και το 1999.\nΤον Ιούλιο του 1999 δύο κάρτες η μία με τον Καστό (1.000.000 αντίτυπα) και η δεύτερη με τη Βασιλική και το Βλυχό (1.000.000).\n3. Τον Σεπτέμβριο του 1999 την τιμητική του είχε ο Κάλαμος σε μια πιο ολιγάριθμη σειρά καρτών (345.000).\nΤον Ιανουάριο του 2000 η Εγκλουβή και τα αλώνια που καλλιεργείται η Φακή διακοσμούν της πλευρές μιας σειράς, η οποία κυκλοφόρησε σε 300.000 αντίτυπα.\nΠροηγούμενο άρθροΑπόφαση της Π.Ε. Λευκάδας για τη λειτουργία των καταστημάτων τις Κυριακές & Αργίες κατά τη θερινή περίοδο\nΕπόμενο άρθροΣυνεχίζεται η συνεργασία του προπονητή Νίκου Δουβίτσα με τη “Νίκη”


Τα κατοικίδια ζώα όπως οι σκύλοι, οι γάτοι και άλλα, προσφέρουν πολλά ωφελήματα στον άνθρωπο.\nΟ κίνδυνος για να μολυνθούμε από κάποιο μικροοργανισμό που προέρχεται από τα κατοικίδια ζώα είναι μικρός. Ο κίνδυνος για να προσβληθούμε από μια μεταδοτική ασθένεια, είναι πολύ μεγαλύτερος λόγω μολυσμένου φαγητού ή νερού. Τα κατοικίδια ζώα μας προσφέρουν αγάπη, ξεκούραση και συντροφιά.\nΗ παρουσία του αγαπημένου μας σκύλου ή γάτου, απομακρύνει το σκληρό αίσθημα της μοναξιάς. Παράλληλα τα αγαπημένα μας ζώα, μας δίνουν την ευκαιρία για άσκηση και άλλες δραστηριότητες έξω από το σπίτι. Επίσης μας δημιουργούν ευκαιρίες για κοινωνικές επαφές με άλλους ιδιοκτήτες ζώων ή άλλους που ενδιαφέρονται. Διάφορες κλινικές έρευνες έδειξαν επιπρόσθετα ότι τα κατοικίδια ζώα έχουν τις ακόλουθες ευεργετικές επιδράσεις στην ανθρώπινη υγεία: Μείωση της πίεσης Μείωση της χοληστερόλης Μείωση των τριγλυκεριδίων


ΑΕΚ: Ρατσισμός και διακρίσεις δεν έχουν θέση στο ποδόσφαιρο (pics) | Reader.gr\nΑΕΚ: Ρατσισμός και διακρίσεις δεν έχουν θέση στο ποδόσφαιρο (pics)\nΔευ, 22/10/2018 - 13:58\nΜήνυμα ενάντια του ρατσισμού και των κοινωνικών διακρίσεων στέλνει η ΑΕΚ ενόψει της αναμέτρησης με την Μπάγερν. Η 3η αγωνιστική των ομίλων του Champions League είναι αφιερωμένη στον αγώνα εναντίον του ρατσισμού. Η ΑΕΚ έστειλε το δικό της μήνυμα εναντίον του ρατσισμού και των κοινωνικών διακρίσεων, κάτι που θα γίνει και πριν από την έναρξη του αγώνα με τη γερμανική ομάδα στο ΟΑΚΑ.\nΑναλυτικά η ΑΕΚ αναφέρει στα social media:\nΑφιερωμένη στον αγώνα κατά του ρατσισμού είναι η Matchday 3 του UEFA Champions League!\nH ΠΑΕ ΑΕΚ ήταν από τις πρώτες ευρωπαϊκές ομάδες που τάχθηκαν στο πλευρό της UEFA σε αυτή την εκστρατεία για την ισότητα και υπέρ του #EQUALGAME με μπροστάρηδες τους ποδοσφαιριστές της.\nΤο video που ετοιμάσαμε με τη συμμετοχή των Μπακασέτα, Κλωναρίδη, Τσόσιτς και Αϊντάρεβιτς πήρε τα εύσημα και την έγκριση των ανθρώπων της UEFA για να προβληθεί από τα μάτριξ του Ολυμπιακού Σταδίου πριν από τον αγώνα. Οπως και το πανό, που έχουμε ετοιμάσει, για να στείλουμε το δικό μας μήνυμα σε ολόκληρη τον κόσμο.\nΟ ρατσισμός και οι κοινωνικές διακρίσεις δεν έχουν την παραμικρή θέση στο ποδόσφαιρο και φυσικά αντίκεινται στις αξίες και τα ιδανικά που η δική μας ομάδα πρεσβεύει από την πρώτη μέρα της ίδρυσής της.\nΤο ποδόσφαιρο είναι για όλους.\nΤο ποδόσφαιρο ενώνει όλους!\nΤο ποδόσφαιρο δεν αναγνωρίζει ουδεμία κοινωνική διάκριση!\nΤο ποδόσφαιρο είναι για τους πολλούς και όχι για τους λίγους!\nΗ ΠΑΕ ΑΕΚ στηρίζει την καμπάνια #EQUALGAME της UEFA. Με αυτό το hashtag θα φωτογραφηθούν μαζί πριν από τον αγώνα οι παίκτες των δύο ομάδων.\nΚαι όλοι εμείς θα υποστηρίξουμε το σύνθημα για ισότητα στη συμμετοχή και την απόλαυση στο ποδόσφαιρο.


Καιρός Sables-d'Or-les-Pins - meteoblue\nΒρετάνη , Γαλλία , 48.64°Β 2.41°Δ, 14μ από ΜΣΘ\nΤρέξιμο μοντέλου: 13/06/2021 14:00\nΕνημέρωση μοντέλου: 13/06/2021 21:06\nΠηγή: Météo-France, 14/06/2021 05:40\nΜετεώγραμμα - 5 ημέρες - Sables-d'Or-les-Pins\nΤο 5ήμερο μετεώγραμμά μας για Sables-d'Or-les-Pins δείχνει όλες τις πληροφορίες για τον καιρό σε 3 απλά γραφήματα: [Περισσότερο]\nΤρέχουσες εικόνες δορυφόρου και βροχής για Sables-d'Or-les-Pins, Γαλλία\nΗ ένδειξη τοποθεσίας τοποθετείται στο Sables-d'Or-les-Pins. [Περισσότερο]\nΡαντάρ και πρόγνωση υετού μικρής δειάρκειας για Sables-d'Or-les-Pins\nΟ δείκτης θέσης τοποθετείται στο Sables-d'Or-les-Pins. Αυτή η κινούμενη εικόνα δείχνει το ραντάρ βροχόπτωσης για την τελευταία 1 ώρα. Ψεκάδες (ψιλόβροχο) ή ελαφρά χιονόπτωση, μπορεί να είναι αόρατα στο ραντάρ. Η ένταση βροχόπτωσης κωδικοποιείται με χρώματα που κυμαίνονται από γαλάζιο έως σκούρο μοβ.\nΟ καιρός σε δημοφιλή μέρη γύρω από Sables-d'Or-les-Pins


Δεν υπάρχει κορονοϊός για εκείνον που δεν έχει καν ζωή - Γνώμες | News 24/7\nΥπάρχουν άνθρωποι ξεχασμένοι, στις παρυφές της κοινωνίας μας που θα κάνουν "γιορτές" μέσα στις λάσπες και το περιθώριο. Άνθρωποι που μοιάζουν να έπαψαν να υπάρχουν.\n17 Δεκεμβρίου 2020 06:23\nΟ ανθρωπισμός του Κράτους, πνίγεται στις λάσπες του Καρά Τεπέ. Μόλις 18 ημέρες μετά την επίσκεψη του υπουργού Μετανάστευσης, Νότη Μηταράκη, μαζί με την διευθύντρια Μετανάστευσης της Ευρωπαϊκής Επιτροπής Μπεάτε Γκμίντερ, η δομή "προσωρινής στέγασης" μοιάζει να γίνεται μια μόνιμη ζούγκλα.\nΣτην επίσκεψη αυτή, ο υπουργός υπερηφανευόταν για τα αντιπλημμυρικά έργα που δήθεν έγιναν στο πρόχειρο camp, με την πρόσφατη κακοκαιρία να αποδεικνύει με τον πιο τρανταχτό τρόπο πως τα λόγια ήταν μόνο λόγια.\nΓια το θέμα έχουν γραφτεί ελάχιστα στα ελληνικά ΜΜΕ. Δυστυχώς, θυμηθήκαμε τη δική μας "ζούγκλα ανθρωπισμού" μέσα από την τραγική είδηση του βιασμού ενός τρίχρονου κοριτσιού σε τουαλέτες του ΚΥΤ. Ήταν ένα παιδάκι οικογένειας που ήρθε στη χώρα μας από το Αφγανιστάν και εντοπίστηκε λιπόθυμο και κακοποιημένο, με αιμορραγία και έντονα τα σημάδια του βιασμού, μέσα σε τουαλέτα της δομής.\nΠροφανώς και θα ερχόταν σε πρώτη προβολή η είδηση που θα "πουλούσε" περισσότερο. Για τα μεγάλα δελτία των καναλιών του τόπου, η διαρκής φρίκη των άθλιων συνθηκών διαβίωσης των ανθρώπων του camp, δεν έχει το ίδιο ειδησεογραφικό ενδιαφέρον.\nΜόλις τρεις μήνες μετά την καταστροφή της Μόριας, η κατάσταση στο Καρά Τεπέ παγιώνεται δημιουργώντας μια νέα παράκτια Μόρια.\nΚαι ως γνωστόν, στη ζούγκλα δεν υπάρχουν νόμοι.\nΠριν λίγες ημέρες τρεις συνοριοφύλακες και ένας αστυνομικός παραπέμφθηκαν για πράξεις βίας σε βάρος μεταναστών έξω από τη Δομή. Η υπόθεση ερευνάται σαν τόσες άλλες υποθέσεις κατάχρησης εξουσίας.\nΤο περασμένο Σαββατοκύριακο "είδαμε" παιδιά να παίζουν στις λάσπες, σκηνές σκισμένες, ανθρώπους σε απελπισία. Η αποσυμφόρηση έχει μετατεθεί σε άγνωστο χρόνο, και κανένα χρονοδιάγραμμα δεν εφαρμόζεται. Μοιάζει πραγματικά, ο COVID-19 να είναι το τελευταίο πράγμα που απασχολεί όσους ζουν στον καταυλισμό.\nΌταν δεν υπάρχουν τα βασικά και οι πρόσφυγες δεν τρέφονται κανονικά, τότε είναι σαφές ότι θα αρρωστήσουν, ανεξαρτήτως του πόσο υγιείς ήταν πριν.\nΤα παρακάτω πλάνα είναι ενδεικτικά της αθλιότητας και της ντροπής. Πάνω από 7.000 άνθρωποι σε 1.200 περίπου σκηνές, ζουν μια επίγεια κόλαση για την οποία ακούγονται ελάχιστα στην καθημερινή μας πραγματικότητα. Λες και δεν υπάρχουν αυτοί οι άνθρωποι στην καθημερινή μας πραγματικότητα. Λες και ξαφνικά, η Μόρια έπαψε να ισχύει, οι άνθρωποι έγιναν αόρατοι.\nΗ είδηση του βιασμού, θα έπρεπε λοιπόν να είχε διατυπωθεί διαφορετικά, στα μεγάλα δελτία ειδήσεων του τόπου. "Πώς είναι δυνατόν οι άνθρωποι που ζουν στο Καρά Τεπέ και τα παιδιά τους να διατρέχουν τέτοιους κινδύνους την ώρα που εκατοντάδες ένστολοι περιφρουρούν τη δομή; Ποιο σύγχρονο Κράτος που πανηγυρίζει για τον "Ευρωπαϊκό του προοδευτισμό", αφήνει να συμβεί κάτι τέτοιο; Ποιος είναι υπεύθυνος για την ασφάλεια εντός της δομής και ποιος διασφαλίζει τις ελάχιστες συνθήκες υγιεινής και αξιοπρεπούς διαβίωσης;".\nΗ είδηση θα έπρεπε να διατυπωθεί μέσα από ερωτήματα τα οποία όμως θα μείνουν αναπάντητα. Γιατί στη ζούγκλα εκτός από νόμους, δεν υπάρχουν και φώτα, με τους υπεύθυνους για την ασφάλεια στο camp, να χρησιμοποιούν φακούς για την όποια επίβλεψη.\nΒίντεο και φωτογραφίες στο Twitter και σε άλλα μέσα κοινωνικής δικτύωσης δίνουν μόνο μια ιδέα:\nΟι ανθρωπιστικές οργανώσεις συμφωνούν ότι αυτές δεν είναι ανθρώπινες συνθήκες διαβίωσης - σε αντίθεση με τις υποσχέσεις του ελληνικού υπουργείου Μετανάστευσης να παρέχει "αξιοπρεπείς συνθήκες", ιατρική περίθαλψη και επαρκή τροφή και ζητούν το ελάχιστο για αρχή. Να απεγκλωβιστούν άμεσα οι ευάλωτοι.\nΌπως πολύ σωστά το έθεσε η Carola Rackete, η καπετάνισσα που διέσωζε πρόσφυγες και αντιμετώπιζε διώξεις, η μόνη λύση θα ήταν τα κράτη της ΕΕ να πάρουν πρόσφυγες από τη χώρα, όπως είχαν υποσχεθεί και όπως δεν έπραξαν ποτέ.\nΚαι από την άλλη, εμείς, οι "προύχοντες της καραντίνας", θα ήταν καλό να μη σταματήσουμε να στηρίζουμε με κάθε τρόπο, με όποιο τρόπο μπορούμε, εκείνους που δεν έχουν το προνόμιο να κάνουν φέτος "γιορτές" έστω και με λίγα μετρημένα αγαπημένα πρόσωπα, έστω και με μάσκες και αποστάσεις και αντισηπτικά, αλλά σε ένα ζεστό σπίτι με ένα ζεστό φαγητό. Ή τουλάχιστον, πριν κρίνουμε με περισσή ευκολία, ας δούμε τα πλάνα που απεικονίζουν το τι πραγματικά συμβαίνει εκεί. Στα δελτία μπορεί να μην παιχτούν, αλλά στο διαδίκτυο εύκολα τα εντοπίζει κανείς.\nΦαντάζει κλισέ, αλλά κανείς δεν θα ήθελε και -κυρίως- δεν θα μπορούσε να είναι στη θέση εκείνων που εγκλωβίστηκαν σε μια νέα Μόρια προς "παραδειγματισμό".\nΦαντάζει κλισέ, αλλά καμία κρίση δεν λύθηκε στην κορύφωσή της.\nΠΕΡΙΣΣΟΤΕΡΑ: Πρόσφυγες, Μετανάστες, Καρά Τεπέ


Ξενυχτούσε σε στριπ κλαμπ αντί να πάει στην προπόνηση (vid) - Basketworld.net\nΞενυχτούσε σε στριπ κλαμπ αντί να πάει στην προπόνηση (vid)\nBasketworld.net > News > ΔΙΕΘΝΗ > NBA > Ξενυχτούσε σε στριπ κλαμπ αντί να πάει στην προπόνηση (vid)\nΟ Τζέιμς Χάρντεν είναι το πρόσωπο των ημερών στο Χιούστον για εξωαγωνιστικούς ωστόσο λόγους!\nΟ «Μούσιας» δεν εμφανίστηκε στην πρώτη προπόνηση των Ρόκετς και αυτό έκανε τον προπονητή του να απαντήσει εκνευρισμένα στον Τύπο.\nΜε τη σειρά του, ο general manager των «ρουκετών» είπε ότι ο 31χρονος σούπερ σταρ της ομάδας δεν μπήκε στο παρκέ λόγω του πρωτοκόλλου. Παράλληλα, εμφανίστηκε ένα δημοσίευμα που τον ήθελε να ενημερώνει ότι σύντομα θα βρεθεί μαζί με τους συμπαίκτες του.\nΩστόσο, παρά τα όσα ειπώθηκαν, ο Χάρντεν φαίνεται ότι είχε άλλες διαθέσεις και πιο συγκεκριμένα επιθυμούσε να το ρίξει λίγο έξω!\nΣυγκεκριμένα, βάσει ενός βίντεο που κυκλοφορεί ευρέως, αντί για προπόνηση πήγε σε ένα στριπ κλαμπ το προηγούμενο ακριβώς βράδυ.\nΣΤΡΙΟ ΚΛΑΜΠ,ΤΖΕΙΜΣ ΧΑΡΝΤΕΝ


Αυτές οι 6 εφαρμογές κάνουν τα μάτια άνετα κοιτάζοντας την οθόνη πριν πάτε για ύπνο\nΌταν η Apple έφερε την ενημέρωση iOS 9.3, η Apple έφερε επίσης το Night Shift. Ένα χαρακτηριστικό για να σας κάνει πιο άνετα κοιτάζοντας την οθόνη τη νύχτα πριν πάτε για ύπνο. Ακολουθούν 6 εφαρμογές Android με την ίδια λειτουργικότητα.\nΌταν ήρθε η Apple εκσυγχρονίζω iOS 9.3 για γενικούς χρήστες, η δυνατότητα που αναμένει με ανυπομονησία είναι Βραδινή βάρδια. Αυτή η λειτουργία είναι για να κάνει την οθόνη σας μεγαλύτερη ζεστός ή τα ζεστά χρώματα τείνουν να είναι κίτρινα, έτσι ώστε να κάνουν τις δραστηριότητες τη νύχτα πιο άνετες.\nΒραδινή βάρδια μπορεί να λειτουργήσει ανιχνεύοντας την τοπική ώρα που βρίσκεστε και αλλάζοντας τη θερμοκρασία της οθόνης μετά το ηλιοβασίλεμα. Μόλις επιστρέψετε το πρωί, η οθόνη αλλάζει αυτόματα σε κανονική εναλλαγή χρώματος. Στην πραγματικότητα αρκετά Προμηθευτή Οι κατασκευαστές smartphone Android διαθέτουν ήδη αυτήν τη δυνατότητα. Το ακόλουθο JalanTikus περιγράφει 5 εφαρμογές για να κάνουν τα μάτια σας άνετα Βραδινή βάρδιαΜήλο.\n5 Εφαρμογές που πρέπει να απεγκατασταθούν για να διατηρήσετε την ταχύτητα του smartphone σας\nΑυτή είναι μια εφαρμογή που πρέπει να έχετε σε Lazy People Smartphones\n15 μοναδικές εφαρμογές Android που πρέπει να δοκιμάσετε το 2018\nΑυτές οι 6 εφαρμογές κάνουν τα μάτια σας άνετα κοιτάζοντας την οθόνη πριν πάτε για ύπνο\n1. Night Shift: Φίλτρο μπλε φωτός\nNight Shift: Φίλτρο μπλε φωτός είναι μια απλή εφαρμογή φίλτρου οθόνης για τον έλεγχο της ποσότητας μπλε φωτός που εκπέμπεται από την οθόνη του smartphone σας. Απλό, αλλά πραγματικά χρήσιμο. Μπορείτε να ρυθμίσετε την ένταση του φίλτρου ξεχωριστά για μέρα και νύχτα, η οποία μπορεί να ενεργοποιηθεί ή να απενεργοποιηθεί με ένα μόνο πάτημα στη γραμμή ειδοποιήσεων. Αυτή η εφαρμογή είναι δωρεάν και χωρίς διαφημίσεις.\nΛυκόφως είναι μια από τις καλύτερες εφαρμογές φίλτρου οθόνης, επιτρέπει στην οθόνη να προσαρμόζεται στο χρόνο. Τη νύχτα, αυτή η εφαρμογή θα απαλύνει την ένταση του μπλε φωτός που εκπέμπεται από το τηλέφωνο ή το tablet σας σύμφωνα με το πρόγραμμα που καθορίζετε.\n3. Νυχτερινή μετατόπιση (Bluelight)\nΕφαρμογή Νυχτερινή μετατόπιση (Bluelight) απλούστερο και ευκολότερο στη χρήση. Υπάρχουν τρία κύρια χαρακτηριστικά, δηλαδή φιλτράρισμα, χρονοδιάγραμμα και ρύθμιση θερμοκρασίας χρώματος. Υπάρχει ολισθητής που σας επιτρέπει να αλλάξετε τη θερμοκρασία χρώματος μεταξύ "λιγότερο ζεστού" και "θερμότερου".\n4. Φίλτρο ματιών (φίλτρο μπλε φωτός)\nΦίλτρο ματιών θα μειώσει την καταπόνηση των ματιών εφαρμόζοντας χρώμα επικάλυμμα διαφανές σε όλη την οθόνη. Μπορείτε να μειώσετε τη συνολική φωτεινότητα και το μπλε φως. Αυτή η εφαρμογή έχει τέσσερις απλές προσαρμογές, φίλτρο ματιών on / off, ρυθμίστε αδιαφάνεια μεταξύ 0% -100%, επιλέξτε ένα χρώμα για το φίλτρο (μαύρο, γκρι, καφέ) και ορίστε το πρόγραμμα.\n5. Νυχτερινή κουκουβάγια - πιο σκοτεινή οθόνη\nΞενύχτης Σας επιτρέπει να ορίσετε την τιμή φωτεινότητας της οθόνης χαμηλότερη από την προεπιλεγμένη ρύθμιση συσκευής. Εάν χρησιμοποιείτε τύπο οθόνης AMOLED, φυσικά, λάβετε περισσότερα οφέλη σε μια πιο αποδοτική κατανάλωση ενέργειας. Το φίλτρο είναι αναμμένο Μπλε φως αφιερωμένο στη μείωση της εκπομπής μπλε φωτός στην οθόνη και στην εξάλειψη των επιπτώσεων της αϋπνίας.\n6. Μεσάνυχτα (Νυχτερινή λειτουργία)\nΌχι μόνο για την ελαχιστοποίηση της εκπομπής μπλε φωτός, εφαρμογών Μεσάνυχτα κάνει εξαιρετική δουλειά για τη ρύθμιση της θερμοκρασίας χρώματος της οθόνης. Υπάρχει έλεγχος πρόσβασης, επομένως η οθόνη θα ξεκινήσει ή θα σταματήσει αυτόματα το φίλτρο όταν η εφαρμογή εντοπίσει ότι χρησιμοποιείτε το τηλέφωνό σας σε σκοτεινό μέρος.\nΑυτές είναι 6 εφαρμογές που μπορείτε να χρησιμοποιήσετε, για να κάνετε τα μάτια σας πιο άνετα όταν κοιτάτε την οθόνη τη νύχτα. Ειδικά πριν πάτε για ύπνο, οπότε δεν χρειάζεται να χρησιμοποιήσετε iPhone, τα τηλέφωνα Android διαθέτουν επίσης τη δική τους εφαρμογή Night Shift.


Φωτογραφίες γυναικών με σεξουαλικό περιεχόμενο εμφανίζονται παράνομα στα social media - Παλμός\nΑποκάλυψη στην «Κοινωνία Ώρα Mega»:Φωτογραφίες γυναικών με σεξουαλικό περιεχόμενο εμφανίζονται παράνομα στα social media:\nΣτην εκπομπή Κοινωνία Ώρα MEGA μίλησε η διευθύντρια του CSI Institute και Κλινική Εγκληματολόγος Κέλλυ Ιωάννου, αναφορικά με το θέμα της εκδικητικής πορνογραφίας, που τείνει να πάρει διαστάσεις μάστιγας, καθώς και η κ. «Μαρία» που έχει πέσει θύμα μιας τέτοιας κατάστασης. «Έχει ακουστεί όλο και περισσότερο το τελευταίο διάστημα αυτό που ονομάζεται εκδικητική πορνογραφία, τη διανομή υλικού με θύματα γυναίκες, χωρίς τη συγκατάθεσή τους. Ο αντίκτυπος για τα θύματα είναι τεράστιος. Αυτό είναι σεξουαλική βία. Έχω δεκάδες καταγγελίες, έχω φτιάξει εκστρατεία μόνη μου για να βοηθήσω αυτές τις γυναίκες. Έχω κάθε μέρα δύο καταγγελίες, και οι γυναίκες αυτές μου λένε ότι θέλουν να δώσουν τέλος στη ζωή τους. Σε εφαρμογή υπάρχει συγκεκριμένο κανάλι φωτογραφιών μόνο με Ελληνίδες, ανήλικα και ενήλικα θύματα. Αυτές οι φωτογραφίες έχουν διακινηθεί στο πλαίσιο ερωτικής σχέσης και ο πρώην σύντροφος δημοσιεύει χωρίς τη συγκατάθεσή τους φωτογραφίες για να τις εκδικηθεί κλπ. Υπάρχουν και άλλες περιπτώσεις που γίνεται παραβίαση ενός λογαριασμού. Υπάρχουν δεκάδες sites και εφαρμογές όπου γίνεται αυτό», είπε η κ. Ιωάννου. «Το νόμιμο είναι να απευθυνθούν στις αρχές, να γίνει η καταγγελία και όλα να ακολουθήσουν τη νόμιμη οδό. Αλλά αργούν πολύ οι διαδικασίες. Ίσως είναι η ώρα να προβληματιστούμε, αν ένα άτομο βιώνει κακοποίηση σωματική, μέσω διαδικτύου αυτό παίρνει πολύ μεγαλύτερη προέκταση και καταστρέφει όλη της τη ζωή», πρόσθεσε η ίδια.\n«Ένας πρώην σύντροφός μου δημοσίευσε πολύ προσωπικές μου φωτογραφίες από όταν ήμουν ανήλικη και έγινε αυτό τον Μάρτη του 2020. Τώρα είμαι ενήλικη. Αυτές οι φωτογραφίες έχουν κυκλοφορήσει ξανά και ξανά. Βλέπεις τον κόσμο να καταρρέει γύρω σου, σου καταστρέφουν ό,τι έχεις. Του τις είχα στείλει προσωπικά αυτές τις φωτογραφίες. Και αυτός τις ανέβασα στο διαδίκτυο όταν χωρίσαμε. Το έχει παραδεχτεί ότι το έκανες αυτό σε μηνύματα που έχω. Διάλεξα να κινηθώ νομικά και αυτή τη στιγμή είμαι στις δικαστικές διαδικασίες», είπε η κ. «Μαρία». «Η επικοινωνία μέσω διαδικτύου δημιουργεί οικειότητα που πολλές φορές είναι επικίνδυνη. Θα πρέπει να προσέχουμε όλοι μας τι ανεβάζουμε. Καθημερινά το ηλεκτρονικό έγκλημα ασχολείται με αυτό. Είναι το λεγόμενο cyber bullying», σχολίασε σχετικά ο Πρόεδρος της Ένωσης Αστυνομικών Υπαλλήλων Νοτ/κής Αττικής, Γιώργος Καλλιακμάνης. «Όπως όταν έχουμε ένα θύμα βιασμού δεν κατηγορούμε το θύμα επειδή φόραγε κοντή φούστα, έτσι και σε αυτή την περίπτωση δεν μπορούμε να κατηγορούμε το θύμα. Ναι, υπάρχουν δικλίδες ασφαλείας, αλλά στο πλαίσιο μια ερωτικής σχέσης και όταν όλα έχουν γίνει διαδικτυακά, και η σεξουαλικότητα έχει περάσει στην ψηφιακή εκδοχή του. Να δούμε τι γίνεται στο πεδίο του δράστη που δρα ανεξέλεγκτος γιατί ξέρει ότι δεν υπάρχει τιμωρία», απάντησε η κ. Ιωάννου, με τον κ. Καλλιακμάνη να επισημαίνει ότι «Όντως έχουν φτάσει παιδιά στην αυτοκτονία από τέτοια περιστατικά, θα πρέπει τα θύματα αμέσως να απευθύνονται στην υπηρεσία Ηλεκτρονικού Εγκλήματος». «Είναι συγκλονιστικό το θέμα. Η πολιτεία διαπιστώνοντας την έκταση και την επικινδυνότητα του φαινομένου αναβάθμισε το θεσμικό πλαίσιο αποτελεσματικά. Έχουμε ποινική δίωξη σε βαθμό κακουργήματος, έχουμε 5-10 χρόνια κάθειρξη στη διακίνηση», είπε από την πλευρά του ο δικηγόρος Θεόδωρος Μαντάς. «Είναι πολλές οι καταγγελίες. Οι γυναίκες – θύματα δείχνουν μια δυσπιστία σε οποιονδήποτε φορέα, γιατί δεν ξέρουν ποιος είναι από πίσω», σημείωσε η κ. Ιωάννου, με την κ. «Μαρία» να επισημαίνει ότι «Το πρόβλημα είναι ότι αυτές οι φωτογραφίες δεν μπορούν ποτέ να διαγραφούν για πάντα. Μπορεί να αποδοθεί δικαιοσύνη αλλά οι φωτογραφίες δε θα κατέβουν ποτέ».\nsocial media Γυναίκα Κοινωνία ώρα Mega


Λονδίνο: Η εικονική πραγματικότητα είναι το μέλλον | Euronews\nΣτην τελευταία έκθεση εικονικής – επαυξημένης πραγματικότητας στο Λονδίνο, ήταν χαρακτηριστικό το πώς οι κατασκευαστές αλλά και οι εταιρίες πώλησης προσφέρουν νέα προϊόντα και καινοτομίες για να δελεάσουν τους καταναλωτές.\n«Προερχόμαστε από τον τομέα των παιχνιδιών. Κάναμε παιχνίδια με αγώνες αυτοκινήτων. Όταν συνδυάζεις αυτή την εμπειρία με τις υψηλής ποιότητας λύσεις που διαθέτουμε σήμερα, όσον αφορά τα υλικά, αλλά και τον φωτισμό, μπορείτε να αρχίσετε να οδηγείτε το αυτοκίνητο, να προσθέσετε τους νόμους της φυσικής που έχουν να κάνουν με το αυτοκίνητο και θα δείτε το αυτοκίνητο να κινείται στον πραγματικό χώρο» εξηγεί ο διευθύνων σύμβουλος της Zerolight, Φρανσουά ντε Μποντινά.\nΟι επισκέπτες είχαν τη δυνατότητα στο Λονδίνο να πάρουν μια γερή γεύση του τι τους περιμένει τα επόμενα χρόνια, στο συγκεκριμένο τομέα.\n«Η εικονική πραγματικότητα βρίσκεται στον πυρήνα ενός μεγάλου τεχνολογικού κύματος. Μερικοί υποστηρίζουν ότι είναι το τέταρτο κεφάλαιο της ψηφιακής εποχής, μετά τους υπολογιστές, το διαδίκτυο και τα κινητά τηλέφωνα. Νομίζω ότι είναι πολύ ακριβής περιγραφή για τον τρόπο που η εικονική και η επαυξημένη πραγματικότητα αναμιγνύονται» υπογράμμισε ο αναλυτής ψηφιακών ερευνών, Βιτζέι Μίκαλικ.\nΟι δύο αυτοί τομείς δεν έχουν να κάνουν μόνο όμως με τα παιχνίδια και τη διασκέδαση. Έχουν καθοριστικό ρόλο στο χώρο της βιομηχανίας και των επικοινωνιών.\nΟι μεγάλες εταιρίες ετοιμάζονται πυρετωδώς για το μέλλον, καθώς η εικονική πραγματικότητα, όπως διαφαίνεται, θα είναι η νέα πλατφόρμα επικοινωνίας, καθώς θα αντικαταστήσει στο μέλλον τα κινητά τηλέφωνα.\nΕικονική πραγματικότητα στην υπηρεσία της ιταλικής αστυνομίας


«ΑΡ3ΝΑ»: Μη χάσετε σήμερα 10/4 τη μεγάλη ανατροπή! Η Μελίσσα βλέπει την Ήβη και τον Σωτήρη να κοιμούνται μαζί! - Σειρές - TV24-MAGAZINE\n«ΑΡ3ΝΑ»: Μη χάσετε σήμερα 10/4 τη μεγάλη ανατροπή! Η Μελίσσα βλέπει την Ήβη και τον Σωτήρη να κοιμούνται μαζί!\nΣειρές 10.04.2017 10:22\nΗ απαγωγή της Μυρτώς ξυπνάει στην Αμάντα μνήμες από το παιδί που έχασε. Η Μελίσσα φτάνει για μια ακόμα φορά έξω από την πόρτα του Τίμου, χωρίς εκείνος να την αντιληφθεί. Η Αμάντα ακούει μέσα σε ένα ταξί μια παλιά της επιτυχία. Νοσταλγεί την εποχή που έγραφαν μαζί μουσική και του τηλεφωνεί. Η Μελίσσα είναι έτοιμη να μπει στο σπίτι του Τίμου. Διαβάστε τη συνέχεια παρακάτω...\nΌταν αντιλαμβάνεται ότι μιλάει με την Αμάντα στο τηλέφωνο, απογοητεύεται και φεύγει. Το τηλεφώνημα θυμίζει και στους δυο το παλιό πάθος που υπήρχε ανάμεσά τους. Ο Σωτήρης περνάει το βράδυ του στο σπίτι του Αντρέα, κρατώντας συντροφιά στην Ήβη. Την πείθει, με δόλιο τρόπο, να τον ενημερώνει για τα ευρήματα του ντετέκτιβ σε σχέση με την απαγωγή. Η Ήβη και ο Σωτήρης έρχονται πολύ κοντά και αποκοιμιούνται πλάι - πλάι. Σ’ αυτήν την κατάσταση τους βλέπει η Μελίσσα, όταν επιστρέφει στο σπίτι. Η Ράνια ανακαλύπτει κάποιους στίχους του Άγγελου, εμπνέεται από αυτούς και αρχίζει να τραγουδάει. Τα αγόρια την βλέπουν και το πάθος τους φουντώνει. Η Ράνια συγκινείται από την ευαίσθητη πλευρά του Άγγελου. Κάθονται μαζί και μιλάνε μέχρι αργά, μέχρι που αποκοιμιούνται αγκαλιά. Το πρωί τους βλέπει ο Γιώργος και ζηλεύει. Η Μελίσσα στριμώχνει την Ήβη για τη σχέση της με τον Σωτήρη. Διαβάστε τη συνέχεια παρακάτω...\nΗ κατάσταση της Μυρτώς επιδεινώνεται. Ο Σωτήρης φεύγει ανήσυχος για την κλινική. Η Δάφνη και ο Κλέαρχος φιλιούνται για πρώτη φορά. Ο Τίμος κοντράρεται με τη Μελίσσα για την απροειδοποίητη εμφάνιση στο σπίτι του. Εκείνη συνειδητοποιεί ότι το προηγούμενο βράδυ αντιλήφθηκε την παρουσία της, αλλά την απέφυγε. Θυμώνει και φτιάχνει προφίλ του Τίμου στο facebook, χωρίς να τον ενημερώσει. Η Αμάντα και ο Τίμος φεύγουν για μια μεγάλη βόλτα με τη μηχανή. Ο Σωτήρης εξετάζει τη Μυρτώ και συνειδητοποιεί ότι η κατάστασή της είναι κρίσιμη…\n«9 μήνες»: Συγκλονιστική εξέλιξη στο σημερινό επεισόδιο 10/4! Η Δάφνη καταρρέει όταν μαθαίνει…\n«Ζωές παράλληλες»: Στο σημερινό επεισόδιο 10/4 η Εϋλούλ κατηγορείται από την…\n«Μοιραία έλξη»: Μη χάσετε σήμερα 10/4 την απρόσμενη αποκάλυψη! Η Σουχάν πιστεύει ότι ο Τζεσούρ ήρθε για να ερευνήσει…